text:
Ubuzima
Ubuzima
Icyo Bibiliya ivuga ku birebana n’ubuzima
Menya icyo Bibiliya ivuga ku birebana no kurwara no kwivuza.
Ibanga ryo kugira ubuzima bwiza
Dore ibintu bitanu wakora kugira ngo ugire ubuzima bwiza.
Uko wabungabunga ubuzima bwawe
Buri munsi umubiri wacu urwana n’abanzi batagaragara ariko bashobora kuduhitana.
Ese urangwa n’icyizere?
Ese inama zo muri Bibiliya zishobora gutuma ugira ibyishimo?
Uko wagira ubuzima bwiza
Ese kurya neza no kubona umwanya wo gukora siporo birakugora? Muri iyi videwo urabona uko wabigenza kugira ngo ugire ubuzima bwiza.
Nakora iki ngo nirinde umubyibuho ukabije?
Soma icyo urundi rubyiruko rwakoze kugira ngo rwirinde umubyibuho ukabije.
Nakora iki ngo nshishikarire gukora siporo?
Dore ibintu bitatu bigaragaza akamaro ko gukora siporo, byagushishikariza kuyikora.
Nakora iki ngo nsinzire bihagije?
Dore ibyo bamwe mu rungano rwawe bakora kugira ngo basinzire bihagije.
Ese umwuka mwiza n’izuba ni “umuti”?
Siyansi yo muri iki gihe yemeza ko ibyagezweho mu bushakashatsi bwakozwe mu myaka ya 1800 ari ukuri.
Indwara
Ese Bibiliya yadufasha guhangana n’indwara idakira?
Yego! Dore ibintu bitatu wakora bikagufasha kwihanganira indwara idakira.
Mu gihe uhuye n’amakuba
—Indwara ikomeye
Mabel yakoraga mu bitaro by’abamugaye. Amaze kubagwa ikibyimba cyo mu bwonko, yahuye n’ibibazo abarwayi yavuraga bahuraga na byo.
Wahangana ute n’ikibazo cy’uburwayi?
—Igice cya 1
Abana bane basobanura icyabafashije guhangana n’ibibazo by’ubuzima no gukomeza kurangwa n’icyizere.
Nahangana nte n’ikibazo cy’uburwayi?
—Igice cya 2
Soma inkuru z’abahanganye n’ibibazo bikomeye by’uburwayi ariko bagakomeza kurangwa n’icyizere.
Nahangana nte n’ikibazo cy’uburwayi? (Igice cya 3)
Soma inkuru y’ingimbi n’abangavu yagufasha kwihangana.
“Sinibanda ku burwayi bwanjye”
Ni iki cyafashije Elisa kwihanganira indwara imubabaza ndetse akagera ubwo yibagirwa ko arwaye?
Kubana n'ubumuga
Yehova ‘anyikorerera imitwaro buri munsi’
Ni iki cyafashije mushiki wacu ukomoka muri Namibiya kumara imyaka isaga 20 akora umurimo w’ubupayiniya yishimye, nubwo arwaye indwara ikomeye?
Mbonera imbaraga mu ntege nke zanjye
Umukobwa ugendera mu igare ry’abamugaye abona “imbaraga zirenze izisanzwe” bitewe n’ukwizera kwe.
Uko wabana n’ubumuga bwo kutabona
Ibyumviro byo guhumurirwa, kumva no gukorakora bifasha bite umuntu ufite ubumuga bwo kutabona?
Amaso ya Jairo ni yo amufasha gukorera Imana
Nubwo Jairo ahanganye n’indwara ifata ubwonko igatuma ingingo nyinshi z’umubiri zidakora, yishimira ubuzima.
Gukorera Imana ni wo muti we
Onesmus yavukanye indwara ituma amagufwa yoroha cyane, ku buryo avunika ubusa. Ni mu buhe buryo amasezerano y’Imana ari muri Bibiliya yamuteye inkunga?
Intoki ni zo maso yanjye
James Ryan yavukanye ubumuga bwo kutumva aza no kugira ubumuga bwo kutabona. Ni iki cyatumye yishimira ubuzima?
Videwo: “Iyo ntayigira, sinzi aho nari kuba ndi”
Iyumvire ukuntu umugabo w’impumyi yungukiwe no kuba afite Bibiliya mu nyandiko isomwa n’impumyi.
Yehova yampaye ibirenze ibyo nari nkwiriye
Félix Alarcón yakoze impanuka ya moto iramumugaza, ariko ntibimubuza kwishimira ubuzima.
Nabonye ihumure mu gihe nari ndikeneye
Impanuka ikomeye yatumye Miklós Alexa amugara afite imyaka 20. Bibiliya yamufashije ite kugira ibyiringiro nyakuri by’igihe kizaza?
Kwita ku bandi
Mu gihe mufite umwana wamugaye
Suzuma inzitizi 3 ushobora guhura na zo n’uko Bibiliya yagusha kuzitsinda.
Nakora iki mu gihe umubyeyi wanjye arwaye?
Nta bwo ari wowe wenyine uhanganye n’icyo kibazo. Menya icyafashije Emmaline na Emily kwihangana.
Icyo wakora mu gihe uwo urwaje ari hafi gupfa
Abagize umuryango bafasha bate umurwayi wabo ugiye gupfa? Abarwaza bakora iki ngo bihanganire ibibazo bahura na byo igihe barwaje umuntu?
Ibibazo by'uburwayi
Dusobanukirwe indwara zo mu mutwe
Ibintu icyenda byagufasha guhangana n’uburwayi bwo mu mutwe.
Uko wahangana n’indwara ya diyabete
90 ku ijana by’abafite isukari iri hejuru mu maraso ntibaba babizi.
Icyo wagombye kumenya ku birebana n’igicuri
Menya bimwe mu bintu by’ingenzi byerekeye iyo ndwara abantu bakunze kwibeshyaho.
Tumenye indwara y’ifumbi y’amenyo
Ifumbi ni imwe mu ndwara zo mu kanwa zogeye ku isi. Iterwa n’iki? Wabwirwa n’iki ko uyifite? Menya uko wayirinda.
Uko wakwitwara mu gihe hari ibyokurya bikugwa nabi
Ese umuntu ku giti cye yamenya ikimutera ubwivumbure cyangwa ikimugwa nabi?
Dusobanukirwe indwara ya malariya
Ushobora kwirinda Malariya niba uba mu gace ibamo cyangwa uteganya kujya mu gace irimo.
Uko wahangana n’ibibazo bijyana no gucura
Wowe n’incuti zawe nimusobanukirwa ibibazo bijyana no gucura, uzaba witeguye guhangana na byo nibikugeraho.
Kwiheba
Ni iki Bibiliya ivuga ku birebana n’indwara yo kwiheba
Menya impamvu indwara yo kwiheba yazahaje abantu n’ukuntu Bibiliya ishobora kugufasha guhangana n’ibyiyumvo bibi.
Ese uwakwipfira bikarangira?
Ni iki cyatuma umuntu yifuza gupfa?
Uko twafasha abakiri bato bihebye
Menya ibimenyetso by’iyo ndwara n’ikiyitera. Reba uko ababyeyi n’abandi bantu babafasha.
Nakora iki ngo ndeke kubabara cyane?
Menya icyo wakora igihe ukomeje kubabara ntibirangire.
Kuki nikebagura?
Abakiri bato benshi bahanganye n’ikibazo cyo kwibabaza. Niba ibyo bijya bikubaho se, wakura he ubufasha?
Nahangana nte no kwiheba?
Ibi bintu byagufasha gukira indwara yo kwiheba.
Ese Bibiliya yamfasha mu gihe nihebye?
Dore ibintu bitatu Imana iduha mu gihe twihebye.
Imihangayiko n'agahinda
Nakora iki ngo nirinde imihangayiko?
Ibintu bitandatu byagufasha kwirinda imihangayiko.
Ese Bibiliya yagufasha guhangana n’imihangayiko?
Ese ko imihangayiko yogeye hose, ishobora gushira?
Bibiliya ivuga iki ku birebana n’imihangayiko?
Hari imihangayiko ifite akamaro n’iteje akaga. Wakora iki ngo uhangane n’imihangayiko mibi?
Ibanga ryo guhangana n’imihangayiko
Inama z’ingirakamaro zo muri Bibiliya zagufasha guhangana n’ibintu bine bikunze guteza imihangayiko.
Ingorane uhanganye na zo: Inshingano zirenze ubushobozi bwawe
Nugerageza gukora ibyo usabwe byose, hari igihe uzasanga nta na kimwe ukoze. Wakora iki ngo udahangayika cyane?
Mu gihe umwana wawe w’umwangavu ahangayitse
Ihinduka riba mu mibiri y’abakobwa benshi rishobora gutuma bumva bahangayitse. Ababyeyi babafasha bate guhangana n’imihangayiko?
Ese naba mpora nifuza gukora ibintu mu buryo butunganye?
Wamenya ute itandukaniro riri hagati yo gushaka gukora ibintu neza no guhatanira gukora ibintu mu buryo butunganye?
Icyo wakora mu gihe hagize igihinduka
Mu buzima ibintu bihora bihinduka. Suzuma uko bamwe na bamwe bahanganye n’ihinduka kandi babishobora.
Wakora iki mu gihe wumva udafite umutekano?
Ibintu bitatu byagufasha kumva ufite umutekano.
Kwivuza
Ese Umukristo ashobora kwivuza?
Ese Imana ishishikazwa n’uko twivuza?
Wakora iki mu gihe urwaje umuntu?
Iyo umuntu arwaye bakamubwira ngo azagaruke tariki iyi n’iyi cyangwa agatinda mu bitaro, bimutesha umutwe. Wafasha ute umuvandimwe cyangwa incuti yawe guhangana n’indwara?
Icyo abaganga bavuga muri iki gihe ku birebana no guterwa amaraso
Abahamya ba Yehova bagiye banengwa kubera ko batemera guterwa amaraso. Ni iki abaganga bamwe na bamwe bavuga kuri icyo kibazo cyo guterwa amaraso?


c: text/html

text:
AMABWIRIZA ATUGENGA
Nk’abantu benshi kandi bahuye bavuga ingingo nkiyi yerekeye ubuzima bw’imyororokere, dukeneye amategeko n’amabwiriza bitugenga twese hano kuri Tantine. Impamvu ni uko twifuzako buri wese ukoresha Tantine abona ibyo akeneye adahuye n’imbogamizi cyane cyane izahungabanya ubusugire bw’ubuzima bwite bwe.
Tantine nk’ahantu hizewe ushobora gukura amakuru ku buzima bw’imyororokere, kubungabunga ubusugire umuntu n’ubuzima bwite bwe ni ikintu dushyize imbere, dukomeyeho kandi twubaha cyane.
Iyo hari umuntu ubwiwe nabi, hakoreshejwe se imvugo isesereza nta muntu numwe ugubwa neza. Iyo kandi inkuru cyangwa se igitekerezo kibasira umuntu runaka kigaragaye ku rubuga nkuru tuba tugiye ukubiri n’amategeko atugenga.
Niba usuye Tantine haba kuri website cyangwa se kuri application ya android, uba wemeye amategeko n’amabwiriza ya Tantine akurikira ndetse nta yandi mahitamo uba ufite uretse kuyakurikiza.
- Kurinda ubusugire ndetse no kubaha ubuzima bwite bwa buri wese - Kudashyira kuri Tantine ibi bikurikira: 1. Amakuru y’ibihuha udafitiye gihamya. 2. Amakuru yibasira umuntu cyangwa se itsinda ry’abantu. 3. Gushyira amatangazo kuri Tantine utabiherewe uruhusa.
Kwimakaza ivangura kuri Tantine ni ukizira kikaziririzwa; ryaba ivangura rishingiye ku moko, ku gitsina, ku turere, imyumvire, amadini, imitwe ya politiki, ibyiciro by’ubukungu n’ibindi.
Dore bimwe mu byagushyira mu mazi abira; kwihanagirizwa cyangwa se gucibwa burundu kuri Tantine
- Gufindafinda no gutangaza amakuru atizewe ndetse udafitiye gihamya - Kwibasira umuntu mu buryo ubwo aribwo bwose - Kugerageza gukoresha abatanga amakuru mu buryo wishakiye ubabaza ibidafite shinge na rugero - Gukoresha uru rubuga mu buryo bwo gutereta cyangwa se ushaka umukunzi - Kwanga kubahiriza amwe mu mategeko atugenga
Tantine ifite uburenganzira bwo kudasubiza bimwe mu bibazo cyangwa ibitekerezo mu gihe:
- Mu gihe ikibazo cyabajijwe cyasubijwe kandi byagaragaye ko uwakibajije yabonye igisubizo. - Mu gihe tuziko ukibajije yahagaritswe cyangwa se akoresha Tantine mu buryo bubajijwe. - Mu gihe ukibajije yabajije inshuro zirenze eshatu ibyerekeye GUTWITA cyangwa INDWARA akaba yanze gukurikiza inama yagiriwe yo kwegera umuganga.
Dufite kandi uburenganzira bwo gusiba cyangwa se kwanga ibibazo n’ibitekerezo bigamije kwigisha uko bakora imibonano mbuzabitsina.
Iyo ushyize amakuru kuri Tantine aba abaye umutungo wayo. Uwayashyizeho ariko nawe aba ayafiteho uburenganzira busesuye.

robotstxt: allowed

filter: keep


text:
Dwayne Douglas Johnson w’imyaka 43 uzwi cyane ku kazina ka “The Rock” ni umukinnyi w’umukino wa Catch akaba anazwi cyane muri filime zakunzwe cyane nka The Fast and the Furious, Empire State,Hercules,Pain & Gain n’izindi nyinshi.
Uyu musore ufite ubwenegihugu bwa Canada na Leta zunze ubumwe za Amerika yagize ibyo atangariza Isi kubyerekeye imyemerere ye abinyujije mu kiganiro “Master Class” kiyoborwa n’umunyamakuru Oprah Winfrey.
Umusore The Rock yagize ati : “Mfite imyaka 23 nashakaga kuba umukinnyi ukomeye cyane wa Rugby ariko bagiye guhitamo abakinnyi bari mu ikipe nkuru njye ntibampitamo , narababaye cyane ndagenda nicwa n’umujinya no kwigunga ndetse mpitamo kuzajya nguma mu cyumba mu nzu y’ababyeyi.” Yongeyeho ati “Bibaho ko tugera mu bihe twumva twacitse intege muri icyo gihe twifuza kubwira umuntu ibibazo byacu, ariko ikibazo tugira ni bidukomerera gusaba ubufasha tugahitamo ahubwo kwihagararaho tukabigumana muri twe”
The Rock yatangaje ikintu cyamufashije muri iyo minsi mibi yabayemo Yagize ati : “ Mfite Imishyikirano myiza n’Umuremyi wanjye, mubyumve ndi umunyamahirwe cyane kuko Imana inyitayeho, buri gihe mbona imigisha myinshi”.
Yagiriye inama abantu bose bemera Imana muri aya magambo : “ nubwo tutazi ikizaba ejo dukwiriye kwizera Imana, tugashyira ubuzima bwacu mu maboko yayo kandi tugakomeza gukora nayo izadufasha”.
Ese twe tubigenza gute iyo twigunze?


text:
Uyu mukobwa yitwa Leah akomoka muri Namibia. Mu buhamya yatanze mu rusengero ari kumwe na mama we, bavuze ko Leah yarwaye indwara y'ikibyimba gikomeye ku bwonko, hanyuma abaganga baza kubwira mama we ko kugirango akire nta kindi gishoboka uretse Miracles (ibitangaza). Leah wari ufite imyaka 8 we yibwiye ko Miracles ari ubwoko bw'ibinini, ni uko ageze mu rugo abona mama we yihebye yabaye nk'umusazi, ahitamo kujya kwigurira imiti muri Pharmacy, abwira umugabo wacuruzaga muri pharmacy ko ashaka "Miracles", undi nawe amubajije impamvu amubwira ko muganga yavuze ko gukira kwe bisaba "Miracles".
Uwo mugabo wizeraga Imana cyane yahise abyumva, amuhereza ibinini bya vitamin arangije amubwira uko abifata. Ati ujye ubyuka buri gitondo usenge, hanyuma ufate ikinini kimwe, saa sita usenge kandi ubundi ufate ikindi kinini kimwe, na ninjoro usenge ubundi ufate kimwe, nutabisengera ngo usabe Imana kugukiza ntacyo bizaba bimaze kandi nujya usenga ujye uba wizeye ko byanze bikunze uzakira!
Leah wari warakuweho icyizere n'abaganga yakigaruriwe na "Miracles" zijyanye n'amasengesho, ubu ni umukobwa w'inkumi w'imyaka 23 y'amavuko. Kugirango ukire, ubone amahoro, ukire ubukene, ugire umutuzo n'amahirwe mu byo ukora, bisaba "Miracles" kandi nta handi ziboneka ni mu gusenga!
Ndagusabiye ngo mu buzima bwawe uzagire Miracles, nuhura n'ibibazo uzatabarwe na Miracles, nurwara uzavurwe na Miracles, nugira ubukene uzabumarwe na Miracles z'Imana kandi ubuzima bwawe Imana izabuhindurwe "MIRACLES".
NIBA WIZERA KO IBITANGAZA BY'IMANA NTAHO BITAKUGEZA ANDIKA "AMEN", KANDI WIKWINANGIRA UMUTIMA NGO UKOMEZE UDAKOZE SHARE NGO N'ABANDI UBUTUMWA BUBAGEREHO! IMANA IHE UMUGISHA IBIGANZA BITIRANGAGIZA KANDI IBIKORERE "MIRACLES". AMEN!
Uyu mukobwa yitwa Leah akomoka muri Namibia
Uyu mukobwa yitwa Leah akomoka muri Namibia. Mu buhamya yatanze mu rusengero ari kumwe na mama we, bavuze ko Leah yarwaye indwara y'ikibyimba gikomeye ku bwonko, hanyuma abaganga baza kubwira mama we ko kugirango akire nta kindi gishoboka uretse Miracles (ibitangaza). Leah wari ufite imyaka 8 we yibwiye ko Miracles ari ubwoko bw'ibinini, ni uko ageze mu rugo abona mama we yihebye yabaye nk'umusazi, ahitamo kujya kwigurira imiti muri Pharmacy, abwira umugabo wacuruzaga muri pharmacy ko ashaka "Miracles", undi nawe amubajije impamvu amubwira ko muganga yavuze ko gukira kwe bisaba "Miracles".


text:
Uwihanganye wamenyekanye cyane ari Umunyamakuru n’Umushyushyabirori, yize mu yahoze ari Kaminuza Nkuru y’u Rwanda mu bijyanye n’ubwubatsi akomereza muri Kaminuza ya Manchester mu Bwongereza, aho mu 2013 yahasoreje amasomo y’icyiciro cya gatatu cya kaminuza mu bijyanye no gucunga imishinga minini y’ubwubatsi ndetse ahembwa muri 15 b’abahanga baharangije.
Mu buryo na we bwamutunguye, kuwa 31 Kanama 2017, yagiriwe icyizere na Perezida wa Repubulika, amuha umwanya muri Guverinoma avuye mu kigo gikora imishinga yiganjemo iy’ubwubatsi b’imihanda, NPD-Cotraco yari asanzwe akorera.
Mu ihuriro ry’urubyiruko ‘Youth Forum Series’, ryateguwe n’umuryango Imbuto Foundation muri uku kwezi, rigahuriza hamwe urubyiruko rurenga 400 rwaturutse mu gihugu hose, Uwihanganye, yasangije urubyiruko uko yakiriye kugirirwa icyizere n’Umukuru w’Igihugu n’imbaraga bimutera mu nshingano zikomeye yahawe.
Yavuze ko akimara kumva ko yashyizwe muri Guverinoma byamutunguye akamara iminota itanu abitekerezaho ndetse akumva banamwibeshyeho, kuko atiyumvishaka uburyo umuntu ufite imyaka 30 yagirwa Minisitiri.
Yagize ati “Naravuze nti ‘ubu wenda ntibibeshye bakaba bazi ko nkuze kubera babona mbyibushye ,ndi muremure, mbanza kubitekerezaho cyane ndavuga ngo ibi bintu ubanza wenda bidashoboka.”
Yakomeje agira ati “Navukiye ahantu hitwa i Ngarama najyaga kuragira ihene nk’abandi, nararaga mu nzu zimeze nk’iz’abandi noneho kumva Jean de Dieu, iwacu mu rugo banyitaga Fils, njyewe Fils kumva bamfata nkaba Minisitiri!”
Perezida Kagame yamubereye igisubizo
Uwihanganye yakomeje abwira urubyiruko ko muri uko gushidikanya yahise yibuka ko na Perezida Kagame, wamugiriye icyizere yayoboye urugamba rwo kubohora igihugu afite mu myaka 30, agafatanya n’abandi bari mu kigero kimwe bakubaka igihugu.
Ibi ngo byatumye yemera ko ari we wagizwe Minisitiri ndetse yiyumvamo icyizere n’ubushobozi bwo gukomeza ikivi yahawe.
Yagize ati “Icyo ni cyo kintu cya mbere cyahise kinzamo ndavuga nti ‘nibyo birashoboka ko batibeshye kuri ya myaka yanjye, birashoboka ko ari njye kandi ni byo. Niba se byarakozwe n’abandi bantu kubera iki njyewe… nanjye nshobora kubishobora kuri iki gihe.”
Ubwo abanyarwanda biteguraga amatora ya Perezida wa Repubulika, mu gihe cyo kwamamaza umukandida wa FPR-Inkotanyi, Paul Kagame, yakunze kubwira urubyiruko ko ari igihe cyarwo cyo gusigasira ibimaze kubakwa.
Iri jambo naryo ryatumye Uwihanganye yemera ko yahawe inshingano yiyemeza guhagararira urundi rubyiruko no gukora cyane kugira ngo ibyubatswe n’urundi rubyiruko rwakuye igihugu mu icuraburindi bikomeze gutera imbere ubutitsa.
Icyizere cyavuyemo umukoro ukomeye
Nubwo hatarashira igihe kinini agizwe Umunyamabanga wa Leta, Uwihanganye, yavuze ko icyizere yagiriwe cyamuhaye umukoro ukomeye wo gukoresha imbaraga kugira ngo atazatenguha uwakimugiriye.
Yagize ati “Umuntu wagize icyizere akabitekerezaho agafata umwanya akampitamo, bimpa imbaraga zidasanzwe zo gukora. Buri munsi, buri gihe iyo ngiye kuryama ndavuga ngo ‘Uwatekereje ngo reka mpe icyizere urubyiruko umuntu muto ungana gutya, ni iki nshobora gukora kugira ngo atazigera na rimwe atenguhwa, akavuga ngo nshobora kuba narakoze ikosa.”
Yakomeje avuga ko iki cyizere gituma akora uko ashoboye ngo ababyeyi bavunikiye iki gihugu bakacyubaka, babone ko urubyiruko rwiteguye gukomeza urugamba rwo kucyubaka.
Ati “Byaba ari nko kugambana, byaba ari nko gukora ikintu kibi turamutse twakiriye imirimo abandi bari bagejeje ahameze gutya tukayisubiza inyuma, byaba ari nko gutererana urubyiruko bagenzi banjye ndamutse mfashe imirimo sinyikore nshyizemo imbaraga zose zishoboka. Icyo gihe byatanga isura mbi ku babyeyi bacu bavuga bati ‘aba bana bashobora kuba batiteguye gufata igihugu.”
Uwihanganye ubwo yigaga mu Bwongereza, niwe wayoboye ibirori bya Rwanda Day byabereye i Londres mu 2013. Muri Kaminuza ya Manchester yarangije amasomo ari uwa mbere mu banyeshuri 200, ndetse aba mu bagaragaje ubuhanga bwihariye bituma agenerwa igihembo gikomeye n’iyi Kaminuza.


text:
Kuba ingo z’ubu ahenshi zirangwa n’amakimbirane ya hato na hato no gusenyuka zitarambye, ku bwa Pasiteri Siborurema Azaria ubarizwa mu itorero rya ADEPR, asanga intandaro ari uko urukundo rusigaye ahanini ruri mu magambo nyamara ku mutima rwaragabanutse.
Ibi yabivuze ubwo yasezeranyaga abageni kuri uyu wa Gatandatu taliki 06 Nyakanga 2016 ku mudugudu wa Taba muri paruwasi ya Muhura mu Karere ka Gatsibo ubwo yabwiraga aba bageni icyo bakwirinda kugirango urugo rwabo rusugire rusagambe.
Yagize ati ’’Aka kanya ntabwo tuje kubigisha gukunda ahubwo turabibategeka nk’uko ijambo ry’Imana ribivuga, kandi gukunda umuntu by’ukuri si amagambo gusa nk’uko bamwe babigenza ugasanga urukundo rurangiriye mu magambo, ku mbuga nkoranyambaga nka WhatsApp, Facebook n’izindi ahanini ari nayo ntandaro yo gusenyuka kwa hato na hato kw’ingo z’ubu, niba mushaka ko urugo rwanyu rusugira rugasagamba murwubakire ku rukundo mvamutima aho kuba mu magambo gusa.”
Mu kiganiro n’umunyamakuru wa NONAHA.com, Pasiteri Siborurema Azaria yashimangiye aya magambo agira ati ”Nkurikije ibibazo tugenda twakira biri mu ngo ukagenda ureba n’ingo zubatse natwe dutuye mu gihugu, usanga abantu basezerana ariko bidateye kabiri bagatangira kwaka za gatanya, abadashoboye gusaba gatanya ukabona babanye nabi, watekereza amagambo bagiye babwirana aryohereye, mu butumwa bugufi, za WhatsApp, ..., usanga mu by’ukuri urwo rukundo bavuga nta narwo kuko ya mitoma wamuteraga, rwa rukundo wamusezeranyaga usanga rutari urw’ukuri ahubwo rwaragarukiraga mu magambo ntirugere ku mutima kuko urukundo rugera ku mutima rushinga imizi rukaramba.”
Yisunze ibyanditswe byera, Pasiteri Azaria anemeza ko urukundo nyakuri mu bantu ari itegeko ry’Imana, yagize ati ”No mu mategeko y’Imana urukundo ni rimwe mu mategeko yayo, ahubwo wakwibaza ikiranga urukundo nyakuri ruva ku ndiba y’umutima, usomye mu Bakorinto ba mbere, igice cya 13 guhera ku murongo wa mbere uhasanga urukundo ruhebuje byose, ukomeje ku murongo wa kane kugeza kuri karindwi, ari naho nashakaga kugera uhasanga ibiranga urukundo nyakuri, rwasakaye ku mutima, ibyo harimo kwihangana, kugiraneza, kutagira ishyari, kutirarira, kudakora ibiteye isoni, n’ibindi byiza, aha rero iyo ukunda umuntu by’ukuri uba witeguye kumubabarira iyo hari amakosa amugwiririye kandi ukamwihanganira mu gihe ateshutse, iyo izi ndangagaciro zagabanutse cyangwa zikabura, urukundo rugabanuka ku mutima rukiyongera mu magambo gusa.’’
Siborurema Azaria, yatanze inama y’icyakorwa ngo ingo zijye zubakwa zidahubukiwe, aha yavuze ko cyane cyane urubyiruko rukwiye kwitonda no gushishoza mbere yo guhitamo uwo bazashingana urugo kandi bagatandukanya agahararo n’urukundo ruganisha kubaka urugo mu buryo burambye.
Iritararenga Igorora Dieudonne


text:
Kuva ejo kuwa gatanu kugeza kuri iki cyumweru, Ikoraniro ry’Abahamya ba Yehova mu Rwanda riteraniye ku Kicukiro mu Rwanda mu giterane cyiswe “Ntugacogore” ngo kuko muri iyi minsi ya nyuma y’isi abantu bari mu bigeragezo bikomeye birimo indwara, imu, ubukene n’ibindi…abantu ngo ntibacogore, ibi ntibibabere intandaro yo kureka gukora ibyiza.
Abahamya ba Yehova ni idini ry’imyemerere abantu bamwe bo mu yandi madini badakunda kuvugaho rumwe, imyemereye yabo ivuga ko bihatira kuba Abakristo nyakuri, bagakurikiza Bibiliya bakabisobanura mu bintu 15 biranga imyemerereye yabo muri make.
Bakunda cyane kubahiriza igihe, iri koraniro ryabo rizamara iminsi itatu, ryatangiye saa mbili n’igice za mugitondo nk’uko byari biteganyijwe.
Hatangira indirimbo n’isengesho bifungura hagakurikiraho inyigisho nayo iisimburana n’indirimbo, bityo bityo…
Nta chorale bagira cyangwa uyobora indirimbo, bose baba bafite ibitabo by’indirimbo zabo bakaririmba bose bose. Abayehova hose kw’isi bagira indirimbo zibarirwa kuri 200, nizo baririmba ku isi hose mu njyana imwe gusa mu ndimi zitandukanye.
Muri iri koraniro ‘Abasaza’ (ni nk’abigisha) muri iri dini bagendaga batanga inyigisho zishingiye ku kwigisha uko bakomeza kubwiriza inzu ku nzu no mu ruhame badacogora, agakiza, kwihanganira ibigeragezo nk’uburwayi, izabukuru, urupfu, gutotezwa, ubukene…, kubaka umuryango ukomeye n’ibindi…
Didier Hubert Rukundo w’imyaka 39 uri muri iri koraniro ngo amaze imyaka 10 yitabira iri koraniro buri mwaka yabwiye abanyamakuru buri mwaka ngo rimubera ingirakamaro kandi rikamufasha kwihanganira ibigeragezo.
Rukundo aganira n’abanyamakuru yagize ati “iri koraniro ridufasha no kumenya uburyo tugomba kwita ku bandi bantu, uburyo twabana nabo n’uburyo twaba abaturanyi beza.”
Imanibaho Wellars umuvugizi wa bahamya ba Yehova muri iri koraniro yabwiye abanyamakuru ko iri koraniro rigamije kubafasha kurushaho gukora ibyiza nubwo abantu bahanganye n’ibibazo.
Imanibaho Wellars ati “ kudacogora buriya ni umuco rusange twakwiga wo muri bibiliya kugira ngo dukomeze gukorera Imana , turi indahemuka , nicyo urebye tugamije.”
Iri koraniro ririmo abantu benshi cyane b’ingeri zinyuranye, abamugaye bitabwaho by’umwihariko, abatavuga, abatabona n’abatumva bose baba bafashwa gukurikira ibihavugirwa no kubigiramo uruhare, kugeza no ku kuririmba.
Abahamya ba Yehova ku isi ukwemera kwabo n’ukwizera bishingira ku Mana imwe yo muremyi wabyose bita Yehova, Bibiliya bashingiraho ibyo bavuga byose bakemera ko byahumetswe n’iyo Mana, bakemera inyigisho za Yesu no kumufataho urugero, bakemera ubwami bw’Imana n’ubutegetsi bwayo (bita nyakuru) butegekera mu ijuru, bakemera ko umuntu ashobora gukizwa icyaha n’urupfu kubera igitambo cya Yesu.
Bemera kandi ijuru ribamo Imana, Yesu n’Abamarayika b’indahemuka. Iri juru ngo rizajyamo abantu bacye bagera ku 144 000 bazazuka bakajyayo gutegekana na Yesu muri ubwo bwami, naho Isi ngo abantu bazayituraho Iteka ryose nicyo Imana yayiremeye, icyo Imana izakora ngo ni ukuyihindura Paradizo igaturaho abantu bayumviye.
Kuri bo, iyo abantu bapfuye ntibaba bakiriho ntabwo kandi bajyanwa mu muriro utazima kubabazwa, Imana ngo izazura abantu babarirwa muri za miliyari, abazazuka ntibabashe kumenya Imana ngo nibo bazarimburwa iteka ryose.
Ibi byose bavuga babishingira ku byanditswe muri Bibiliya.
Abahamya ba Yehova ntibemera ubutinganyi, bemera ko umugabo ashyingiranwa n’umugore bakaba bashobora gutana uyo umwe aciye inyuma uwo bashakanye.
Mu myifatire yabo ngo bihatira kugaraza urukundo ruzira kwikunda, birinda ibikorwa bidashimisha Imana nko guterwa amaraso, kutajya mu ntambara, bakumvira abayobozi n’amategeko y’igihugu atadusaba kurenga ku mategeko y’Imana.
Ngo birinda kwivanga muri politiki no kwifatanya n’andi madini, icyakora, ntibabuze abandi kujya muri politiki cyangwa mu idini bashaka.
Nkindi Alpha
Ibitekerezo
Abahamya Ba Yehova Bakurikiza Ingngo Ngndrwako Za Bibiliya Kanda hano umusubize
Nchuti zacyu dukunda twishimira ibiganiro mugirana n'abahamya ba yehova biradushimisha tubateze yombi muje mutubaza twitegu kubasubiza. Kanda hano umusubize
iriniryodiniryukuri.bakurikizainyigishozukuri. Kanda hano umusubize
Nabi no nk'abandi Bose.nzi umuyehova wafungishije umugore we kd Bose Ari abayehova Ntibakigire intungane ibyabo birazwi Nzi undi mugabo w'umuyehova usambana kubi.kd aracyasengerayo Kanda hano umusubize
HARI IGIHE ISI YOSE IZATURWA N' ABAHAMYA BA YEHOVA GUSA ! Yesaya 11:9 Kanda hano umusubize
Nashimiraga umunyamakuru wakoze iyi nkuru, Akenshi ababavuga barababeshyera,Ariko nabonye iyi nkuru yo yose ari Ukuri! Kanda hano umusubize
Hari icyo nshaka ko umenya Kadage, Uzi yuko muma traduction nasomye nka Bible pastorale de maredsous,tra crampon,traduction Louis second,bible annotee she Neuf chattel, bible De Jerusalem, Sainte bible ya King James version,Zose zisoza zivuga ziti"LA Parole etait Dieu, cg me Verbs etait Dieu"traduction du monde nouveau yonyine niyo ifite minuscule iti la Parole etait un dieu"wowe ushobora k uba utazi ibyo wizera ariko uwahimbye iyo secte yanyu afite intego ya Antichrist. Umwuka wera agusobanurire. Kanda hano umusubize
URAKOZE KUBABWIRA NUKO BATUNVAGA. Kanda hano umusubize
Ndashimira wowe wanditse iyi nkuru , Ni ubwa mbere nasoma inkuru ibavuga uko bari nta byo babongereyeho! Kanda hano umusubize
Yohana 1:1 ugakomeza hari orthographe yarahinduwe nk'aho usanga "Jambo yahoranye in Imana kandi Jambo yari imana, mugihe Bibiriya yera ivuga Kadi Jambo yari Imana " I na i, imana (ikigirwamana). yohana 1:3,bo baranditse ngo "ibintu byose byabayeho binyuze kuri we,kandi nta kintu na kimwe cyabayeho kitanyuze kuri we" ariko bibiriya yera yo ivuga itya "ibintu byose niwe wabiremye,ndetse mu byaremwe byose nta na kimwe kitaremwe nawe,." Ni byinshi bavandimwe ,gusa mugomba kumenya ko inyigisho zibinyoma zirahari kandi mu madini dusengeramo,ni Umwuka Wera ugomba adusobanurira. Kanda hano umusubize
Ndasubiza wowe witwa YOBOKA.Wikibwira ko Bibiriya Yera ariyo yonyine ifite ukuri.Bibles nyinshi zihuza na Bible y'Abahamya ba Yehova. Hariya uvuga muli Yohana 1:3,n'izindi Bibles zivuga nka BIBLE y'Abahamya ba Yehova.Dore ingero nibuze 3:American Standards,Kingdom Interlinear,BYINGTON.Nazo niko zivuga ngo "ibintu byose byabayeho binyuze kuri we" (YESU).Ibi bihuye neza n'ibyo "Bibiliya Yera" ivuga muli Abaheburayo 1:2,havuga ngo "niwe imana yaremesheje isi".Ushobora kuba utazi neza ibivugwa muli Bible yawe (Bibiriya Yera). Nkeka ko utazi ko muli Bible yawe,Abakolosayi 1:15,havuga ko YESU ari "IKIREMWA" cya mbere cy'imana (the first born of all creatures). Ese waba uzi ko BIBIRIYA YERA,ivuga ko YESU ari UMUGARAGU w'imana??Jya ubanza wijye Bible,mbere yo gupinga Abahamya ba Yehova. Kanda hano umusubize
nk'uko nta dini narimwe ridafite amakosa cg ubuyobe ,abiyita abahamya ba Yehova mbanenga ibi: 1.ubuhinduzi bw'isi nshya:iyi bibiriya yuzuyemo ibinyoma byinshi urugero; yohana1:1-,harahinduwe kuburyo ntashidikanya ko ari aba anti-Christ, muzakore comparaison na bibiriya year muzabibona, 2.1Timoteyo 3:16 ayo ni amasomo make muzagerageza gusoma mukoresheje bibiriya yera ndetse no iy'ubuhinduzi bw'isi nshya.muzabona iyi myizerere iyo ariyo. Murakoze cyane! Kanda hano umusubize
Mr David ; Ndagushimira ko Wita kuri Bible ! Gusa ntunyumve nabi , Ibyo uyiziho ni nk Agatonyanga munyanja! Ndakugira inama , ngo Uzafate akanya ibyo wibiwira kuri abo Bahamya , Ubiganireho n Umwe muri bo ! Uzatangazwa no gusanga ukuri gusobanutse kuruta uko ubitekereza!!! Kanda hano umusubize
Mr David ; Ndagushimira ko Wita kuri Bible ! Gusa ntunyumve nabi , Ibyo uyiziho ni nk Agatonyanga munyanja! Ndakugira inama , ngo Uzafate akanya ibyo wibiwira kuri abo Bahamya , Ubiganireho n Umwe muri bo ! Uzatangazwa no gusanga ukuri gusobanutse kuruta uko ubitekereza!!! Kanda hano umusubize
Mr David ; Ndagushimira ko Wita kuri Bible ! Gusa ntunyumve nabi , Ibyo uyiziho ni nk Agatonyanga munyanja! Ndakugira inama , ngo Uzafate akanya ibyo wibiwira kuri abo Bahamya , Ubiganireho n Umwe muri bo ! Uzatangazwa no gusanga ukuri gusobanutse kuruta uko ubitekereza!!! Kanda hano umusubize
Mr David ; Ndagushimira ko Wita kuri Bible ! Gusa ntunyumve nabi , Ibyo uyiziho ni nk Agatonyanga munyanja! Ndakugira inama , ngo Uzafate akanya ibyo wibiwira kuri abo Bahamya , Ubiganireho n Umwe muri bo ! Uzatangazwa no gusanga ukuri gusobanutse kuruta uko ubitekereza!!! Kanda hano umusubize
Iri niryo dini risigaye ari rizima. Andi yose yaravangiwe. Natangajwe n'ukuntu badashyira amafaranga(amaturo) imbere. N 'ibitabo byabo bihenze babitangira Ubuntu. Kanda hano umusubize
Yewana, iyi nkuru niyo 100%, wakoze analyse ku bahamya ba yehova kabisa, gusa icyo wibagiwe ni ukugenda ushyiramo imirongo biblique ibishimangira, ariko wagerageje nako wabikoze Kanda hano umusubize
Urakoze cyane munyamakuru.Abahamya ba Yehova batandukanye cyane n'andi madini.Kuva muli 1994,nibo bonyine batashwanye hagati yabo.Nibo bonyine kandi bativanze mu ntambara,muli politike na genocide kuko nta muntu wabo numwe ufungiye genocide (wali umuhamya muli 1994).Barangwa no gukundana,bose bakajya KUBWIRIZA mu mihanda no mu ngo z'abantu nkuko YESU n'Abigishwa be babigenzaga.Nibo bonyine babwiriza badasaba amafranga kuko YESU yasize asabye Abakristu nyakuri "gukora umurimo w'imana ku buntu " (Matayo 10:8). Intumwa PAWULO nawe yasize adusabye gukora umurimo w'imana tudasaba amafranga,ahubwo tugakora tukitunga (Ibyakozwe 20:33).Iyo wahaga amafranga Abigishwa ba YESU,barakubwiraga ngo "pfana n'ayo mafranga" (Ibyakozwe 8:18-20). ICYACUMI n'UMUSHAHARA abandi banyamadini bitwaza,byari bigenewe gusa ubwoko bwo muli ISRAEL bwitwaga Abalewi kubera impamvu yumvikana dusoma muli KUBARA 18:21,24.Imana nta masambu yabahaga kandi biberaga mu Rusengero rwa Yerusalemu buri gihe,bakora akazi ko GUTAMBA ibitambo.Burya hali amategeko menshi yo muli ISRAEL atareba Abakristu. Urugero,bali bategetswe Gukebwa (gusiramurwa),ndetse imana yababwiye ko udakebwa bazamwica (Itangiriro 17:14).Ariko kuli twe Abakristu,hakebwa ushatse.PAWULO yavuze ko gukebwa kwacu ari ku mutima.Ntabwo ICYACUMI kireba Abakristu kuko YESU yadusabye kubwiriza ku buntu. Kanda hano umusubize
hahahah mbega umugabo ngo nta muyoheva wakoze genocide ninde wagushutse ese ubundi nirihe dini ryohereje abayoboke babo gukora genocide ko byakorwaga n'abayoboke biryo dini nkuko nabayehova bayikoze,abayehova baravangiwe kuko bizera ibintu bitunvikana bagashyiraho arega ningero nimyaka ngo isi izarangira mu mwaka uyu nuyu,ngo Yezu yimye ingoma mu mwaka uyu nuyu,kandi ntibanamwemera bemera ko ari ikiremwa ukagirango ntibasoma Bible,ese ko muvuga ngo nikiremwa ikiremwa kigereranya n'Imana gute ? Yezu asangiye na se ubumana mujye musoma Bible neza,naho kudatanga amaturo kwanyu uzaperereze nawe umenye aho amafranga mukoresha aturuka kandi muri bake kuri iyi si kandi mugakora ibitabo bihenze mukabitangira ubuntu buretse ko mubigurisha indirect ,hahah sha amadini yashinzwe nabanyamerika muzareba ibyayo kuko abenshi niba anti Christ Kanda hano umusubize
ESE BANTU MWE IBI MURABYERA? NI BA MUBYEMERA MURAHIRWA. KURIYA NI KO KURI. NABAGUSANGA NGO BAGANIRE NAWE UZABAKIRE UBATEGE AMATWI NDETSE UBABAZE WITONZE,BAZAGUSUBIZA IKIBAZO CYOSE WIFUZA BAKORESHEJE IBYANDITSWE(BIBIRIYA) KANDI NUBYIFUZA BAZAGARUKA MUKOMEZE. GUSA NTUKABACE AMAZI BYIBUZE NUBONA BITAKUNYUZE UZABABWIRE IKITAGUSHIMISHIJE BAZAKUBAHA BAGENDE MU MAHORO. NI ABANYAMAHORO KANDI BARITONDA . MBESE UZIGENZURIRE WITONZE. Kanda hano umusubize
ESE BANTU MWE IBI MURABYERA? NI BA MUBYEMERA MURAHIRWA. KURIYA NI KO KURI. NABAGUSANGA NGO BAGANIRE NAWE UZABAKIRE UBATEGE AMATWI NDETSE UBABAZE WITONZE,BAZAGUSUBIZA IKIBAZO CYOSE WIFUZA BAKORESHEJE IBYANDITSWE(BIBIRIYA) KANDI NUBYIFUZA BAZAGARUKA MUKOMEZE. GUSA NTUKABACE AMAZI BYIBUZE NUBONA BITAKUNYUZE UZABABWIRE IKITAGUSHIMISHIJE BAZAKUBAHA BAGENDE MU MAHORO. NI ABANYAMAHORO KANDI BARITONDA . MBESE UZIGENZURIRE WITONZE. Kanda hano umusubize
Turabemera Cyaane Pe Kanda hano umusubize
Abayohova mbona batangaje uwaba yarabonye abahamya bashwana polisi ikajya kubakiza nkuko Andi madini bimera, Nina bitajya bibaho birashoboka KO bagira ubwumvikane uwaba haricyo azi kuri yongingo yambwira. Kanda hano umusubize
Abayohova mbona batangaje uwaba yarabonye abahamya bashwana polisi ikajya kubakiza nkuko Andi madini bimera, Nina bitajya bibaho birashoboka KO bagira ubwumvikane uwaba haricyo azi kuri yongingo yambwira. Kanda hano umusubize
iyaba isi yose yabaga Abahamya ba Yehova ndavuga ukuri ko isi yakihindura paradizo muburyo bwihuse kuko niryo dini risobanukiwe biblia kd abatabizi bicwa no kutabimenya ndabizi abapinga ni benshi Kanda hano umusubize
ubundi isi yose ibaye abahamya ba Yehova paradizo yakizana unyomoza abivuge niryo dini rizi bible kd ritiyemera ureke abirirwa baririmba ijuru nkaho bazijyana (zaburi115:16) Kanda hano umusubize


text:
Umuramyi mu ndirimbo zihimbaza Imana, Aime Uwimana yasobanuye byinshi mu ku muhamagaro we wo gushyira hanze indirimbo zo mu gitabo cy’indirimbo zo gushimisha Imana n’iz’Agakiza, anakomoza ku muzingo mushya agiye gusohora yafatanyije n’abandi bahanzi bafite izina rizwi.
Mu kiganiro kihariye na Ibyishimo.com, Aime Uwimana yavuze ko amaze iminsi ahugiye ku muzingo wa gatatu w’indirimbo zo mu gitabo ateganya gusohora mu minsi iri imbere ku itariki atatangaje zigera muri cumi n’eshanu ubu zigeze ku musozo.
Yagize ati: “Mpugiye mu muziki kuko ni byo bintu mbamo kurusha ibindi. N’ubu kimwe mu byo turimo turategura njyewe na bagenzi banjye; ni umuzingo (Album) ya gatatu y’indirimbo zo mu gitabo isa n’igeze ku musozo, icyo ni cyo maze iminsi mpugiyemo na bagenzi banjye b’abaramyi batandukanye.”
Aime Uwimana yakomeje avuga ko igitekerezo cyo gukora imizongo itandukanye y’indirimbo zo mu gitabo yakigize ari mu rugendo agiye kureba abantu yumva bimujemo ko yajya azisubiramo kuko ubwe zari zisanzwe zimufasha yumva yafasha n’abandi kuzibona mu majwi biboroheye.
Yakomeje agira ati:”Ni ibintu nagize kuva kera, kuko indirimbo zo mu gitabo zari zisanzwe zimfasha, ndavuga nti ‘ko zimfasha zikanafasha abandi uwazazikora zigakomeza gufasha abantu’. Rimwe ndi mu rugendo ngira igitekerezo dore ko nari mfite na sitidiyo numva ngomba kuzikora ngahamagara n’abandi bahanzi bakamfasha.”
Aime Uwimana avuga ko mu kuririmba izi ndirimbo afatanya n’abahanzi benshi by’umwihariko abaramyi bazwi hano mu Rwanda.
Bamwe mu bahanzi baririmbanye na Aime Uwimana ku muzingo wa gatatu barimo: Gaby Kamanzi, Israel Mbonyi, Patient Bizimana, Dominic Ashimwe, Kanuma Damascene, Deborah, Tonzi n’abandi benshi.
Umuzingo we wa mbere w’indirimbo zo mu gitabo wari ugizwe n’indirimbo zigera kuri cumi n’eshatu, iya kabiri iriho izigera kuri mirongo itatu naho iyi ya gatatu ikaba igizwe n’indirimbo cumi n’eshanu zatoranyijwe bitewe n’uko zizwi na benshi kandi zikora ku mitima ya benshi.


text:
INGINGO YO KU GIFUBIKO | UKO IMANA IBONA IBYO KUNYWA ITABI
Icyorezo cyugarije isi yose
Itabi rikomeje guhitana benshi.
Mu myaka ijana ishize, ryahitanye abantu bagera kuri 100.000.000.
Muri iki gihe, rihitana abantu bagera hafi kuri 6.000.000 buri mwaka.
Ugereranyije, rihitana umuntu umwe buri masogonda atandatu.
Ikindi kandi nta kigaragaza ko iyo mibare izagabanuka.
Abayobozi bavuga ko ibintu bikomeje bityo, mu mwaka wa 2030 abahitanwa n’itabi baziyongera, bakarenga 8.000.000 buri mwaka. Nanone bavuga ko mu mpera z’ikinyejana cya 21, itabi rizaba ryarahitanye abantu bagera kuri 1.000.000.000.
Itabi ntirigira ingaruka ku barinywa gusa. Mu bandi rigiraho ingaruka, harimo abagize umuryango w’uwishwe na ryo basigara iheruheru kandi bagasigarana agahinda, n’abandi 600.000 batarinywa bapfa buri mwaka bahitanywe n’umwotsi waryo. Nanone ibyo bigira ingaruka ku bantu bose kuko bituma amafaranga yo kwivuza arushaho kwiyongera.
Icyo cyorezo gitandukanye n’ibindi byorezo bihagurutsa abaganga bakabikorera ubushakashatsi kugira ngo babone imiti, kuko umuti wacyo uhari kandi ukaba uzwi neza. Dogiteri Margaret Chan, umuyobozi mukuru w’Ishami ry’Umuryango w’Abibumbye Ryita ku Buzima, yaravuze ati “icyorezo cyo kunywa itabi cyazanywe n’abantu ubwabo, kandi abaturage bafatanyije na leta bashobora kukirwanya kigacika burundu.”
Hirya no hino ku isi, abantu bahagurukiye kurwanya icyo cyorezo cyangiza ubuzima. Muri Kanama 2012, ibihugu bigera ku 175 byemeje amasezerano ashyiraho ingamba zo kugabanya ubukana bw’icyo cyorezo. * Icyakora hari ibintu bikomeye bituma gikomeza koreka imbaga. Buri mwaka, inganda zikora itabi zikoresha amafaranga abarirwa muri za miriyari yo kuryamamaza kugira ngo zireshye abakiriya bashya, cyane cyane abagore n’abagabo bakiri bato bo mu bihugu bikiri mu nzira y’amajyambere. Itabi ribata abatangiye kurinywa, bakiyongera ku bandi bagera kuri miriyari bamaze kubatwa na ryo. Abanywa itabi muri iki gihe nibatarireka, umubare w’abahitanwa na ryo uziyongera cyane mu myaka mirongo ine iri imbere.
Kuba itabi ryamamazwa cyane kandi rikaba rifite ubushobozi bwo kubata urinywa, bituma abantu benshi bananirwa kurireka nubwo baba babyifuza. Uko ni ko byagendekeye Naoko. Yatangiye kurinywa akiri umwangavu. Kuba yararinywaga akurikije uko ryamamazwaga mu itangazamakuru, byatumye yumva ko ari umuntu uzi ibigezweho. Nubwo yari yariboneye ababyeyi be bombi bicwa na kanseri y’ibihaha, yakomeje kurinywa, ndetse n’igihe yareraga abakobwa be babiri. Yaravuze ati “natinyaga ko nshobora kuzarwara kanseri y’ibihaha, kandi ngahangayikishwa n’abana banjye. Ariko kurireka byari byarananiye. Numvaga ntazigera ndireka.”
Icyakora Naoko yashoboye kurireka. Icyamufashije kurireka ni na cyo cyafashije abantu babarirwa muri za miriyoni kubaho batarinywa. Icyo kintu ni ikihe? Ingingo ikurikira irabigusobanurira neza.
^ par. 11 Izo ngamba zikubiyemo kwigisha abantu ingaruka z’itabi, kubuza inganda kuryamamaza, kuryongerera imisoro no gushyiraho gahunda zo gufasha abantu kurireka.


text:
IGICE CYA 8
Ubwami bw’Imana ni iki?
1. Ni irihe sengesho rizwi cyane tugiye gusuzuma?
ABANTU babarirwa muri za miriyoni bazi isengesho rizwi cyane ryitwa Data wa twese, cyangwa Dawe uri mu ijuru. Yesu yakoresheje iryo sengesho ashaka kwigisha abigishwa be gusenga. Muri iryo sengesho yasabye iki? Kandi se kuki ridufitiye akamaro muri iki gihe?
2. Ni ibihe bintu bitatu by’ingenzi Yesu yatwigishije gusenga dusaba?
2 Yesu yaravuze ati “ku bw’ibyo rero, mujye musenga mutya muti ‘Data uri mu ijuru, izina ryawe niryezwe. Ubwami bwawe nibuze. Ibyo ushaka bikorwe mu isi nk’uko bikorwa mu ijuru.’” (Soma muri Matayo 6:9-13.) Kuki Yesu yatwigishije gusenga dusaba ibyo bintu bitatu?—Reba Ibisobanuro bya 20.
3. Ni iki tugiye gusuzuma ku birebana n’Ubwami bw’Imana?
3 Twamenye ko izina ry’Imana ari Yehova. Nanone twabonye umugambi Imana ifitiye isi n’abantu. Ariko se Yesu yashakaga kuvuga iki igihe yavugaga ati “Ubwami bwawe nibuze”? Tugiye gusuzuma icyo Ubwami bw’Imana ari cyo, icyo buzakora n’uko buzatuma izina ry’Imana ryezwa.
UBWAMI BW’IMANA NI IKI?
4. Ubwami bw’Imana ni iki? Umwami wabwo ni nde?
4 Yehova yashyizeho ubutegetsi bwo mu ijuru, atoranya Yesu ngo abe Umwami wabwo. Ubwo butegetsi ni bwo Bibiliya yita Ubwami bw’Imana. Yesu ni ‘Umwami w’abami n’umutware utwara abatware’ (1 Timoteyo 6:15). Yesu afite ubushobozi bwo gukora ibyiza kuruta undi mutegetsi uwo ari we wese, kandi arusha imbaraga abategetsi b’abantu bose iyo bava bakagera.
5. Ubutegetsi bw’Imana butegekera he? Buzategeka iki?
5 Hashize iminsi mirongo ine Yesu azutse, yasubiye mu ijuru. Nyuma y’igihe Yehova yamugize Umwami w’Ubwami bwe (Ibyakozwe 2:33). Ubutegetsi bw’Imana butegekera mu ijuru, kandi buzategeka isi yose (Ibyahishuwe 11:15). Ni yo mpamvu Bibiliya ibwita ‘ubwami bwo mu ijuru.’—2 Timoteyo 4:18.
6, 7. Ni iki gituma Yesu aba umwami utandukanye n’abandi?
6 Bibiliya ivuga ko Yesu aruta abami bose b’abantu kubera ko ari “we wenyine ufite kudapfa” (1 Timoteyo 6:16). Abategetsi b’abantu bose bageraho bagapfa, ariko Yesu we ntazigera apfa. Ibyiza byose Yesu azadukorera bizahoraho iteka.
7 Ubuhanuzi bwo muri Bibiliya buvuga ukuntu Yesu azaba ari Umwami mwiza urangwa n’impuhwe. Bugira buti “umwuka wa Yehova uzaba kuri we, umwuka w’ubwenge n’ubuhanga, umwuka w’inama n’umwuka w’imbaraga, umwuka wo kumenya no gutinya Yehova; kandi azanezezwa no gutinya Yehova. Ntazaca urubanza ashingiye gusa ku bigaragarira amaso ye, cyangwa ngo acyahe [atange inama] ashingiye gusa ku byo amatwi ye yumvise. Azacira aboroheje [cyangwa abakene] urubanza rukiranuka” (Yesaya 11:2-4). Ese ntiwakwishimira kugira umwami nk’uwo?
8. Tubwirwa n’iki ko Yesu atazategeka wenyine?
8 Hari abantu Imana yatoranyije kugira ngo bazategeke hamwe na Yesu mu Bwami bwo mu ijuru. Urugero, intumwa Pawulo yabwiye Timoteyo ati “nidukomeza kwihangana, nanone tuzategekana na we turi abami” (2 Timoteyo 2:12). Abo bami bazategeka hamwe na Yesu ni bangahe?
9. Abazategeka hamwe na Yesu ni bangahe? Imana yatangiye kubatoranya ryari?
9 Nk’uko twabyize mu Gice cya 7, intumwa Yohana yabonye mu iyerekwa Yesu ari Umwami mu ijuru ari hamwe n’abandi bami 144.000. Abo bami ni ba nde? Yohana yasobanuye ko ‘bafite izina [rya Yesu] n’izina rya Se yanditswe mu ruhanga rwabo.’ Yongeyeho ati “abo ni bo bakomeza gukurikira Umwana w’intama [Yesu] aho ajya hose. Abo ni bo bacunguwe mu bantu.” (Soma mu Byahishuwe 14:1, 4.) Abo bantu 144.000 ni Abakristo bizerwa Imana yatoranyirije kuba abami “bazategeka isi” bafatanyije na Yesu. Iyo bapfuye, barazurwa bakajya kuba mu ijuru (Ibyahishuwe 5:10). Uhereye mu gihe cy’intumwa, Yehova yakomeje gutoranya Abakristo bizerwa kugira ngo babe mu bagize abo bami 144.000.
10. Kuba Yehova yarahisemo ko Yesu n’abantu 144.000 bategeka bigaragaza bite ko adukunda?
10 Kuba Yehova yarahisemo ko abantu bategeka hamwe na Yesu bigaragaza ko atwitaho cyane. Yesu azaba umutegetsi mwiza kubera ko ashobora kwishyira mu mwanya wacu. Azi icyo kuba umuntu no kubabara bisobanura. Pawulo yagaragaje ko Yesu yishyira mu mwanya wacu, akaba ‘ashobora kwiyumvisha intege nke zacu,’ kandi ko ‘yageragejwe mu buryo bwose kimwe natwe’ (Abaheburayo 4:15; 5:8). Abo bantu 144.000 na bo bazi icyo kuba umuntu bisobanura. Nanone kandi, bahanganye na kamere yo kudatungana kandi bagiye bihanganira uburwayi. Ku bw’ibyo rero, dushobora kwizera tudashidikanya ko Yesu n’abo bantu 144.000 bazaba basobanukiwe uko twiyumva kandi bakiyumvisha ibibazo duhanganye na byo.
UBWAMI BW’IMANA BUZAKORA IKI?
11. Kuki Yesu yigishije abigishwa be gusenga basaba ko ibyo Imana ishaka bikorwa mu isi nk’uko bikorwa mu ijuru?
11 Yesu yigishije abigishwa be gusenga basaba ko ibyo Imana ishaka bikorwa mu isi nk’uko bikorwa mu ijuru. Ariko kandi, hari igihe ababaga mu ijuru atari ko bose bakoraga ibyo Imana ishaka. Mu Gice cya 3 twize ko Satani yigometse akarwanya Yehova. Yehova yaramuretse we n’abandi bamarayika b’abahemu cyangwa abadayimoni baguma mu ijuru mu gihe runaka. Mu Gice cya 10, tuzamenya byinshi ku birebana na Satani n’abadayimoni.
12. Ni ibihe bintu bibiri by’ingenzi bivugwa mu Byahishuwe 12:10?
12 Bibiliya yari yaravuze ko Yesu namara kuba Umwami w’Ubwami bw’Imana, yari gutangiza intambara yo kurwanya Satani. (Soma mu Byahishuwe 12:7-10.) Umurongo wa 10 ugaragaza ibintu bibiri by’ingenzi byari kuba. Icya mbere, Ubwami bw’Imana bwari gutangira gutegeka Yesu Kristo akaba Umwami wabwo. Icya kabiri, Satani yari kujugunywa ku isi. Nk’uko tuzabibona, ibyo bintu byamaze kuba.
13. Byagenze bite mu ijuru igihe Satani yirukanwaga?
13 Bibiliya igaragaza ukuntu abamarayika bizerwa bishimye igihe Satani n’abadayimoni bari bamaze kwirukanwa mu ijuru. Igira iti “wa juru we namwe abaririmo, nimwishime” (Ibyahishuwe 12:12). Ubu mu ijuru hari amahoro asesuye n’ubumwe, kubera ko ababayo bose bakora ibyo Imana ishaka.
14. Kuba Satani yarirukanywe mu ijuru byagize izihe ngaruka ku isi?
14 Ariko ku isi ho si uko bimeze. Ibintu bibi bigera ku bantu “kuko Satani yabamanukiye” kandi afite “uburakari bwinshi, kuko azi ko ashigaje igihe gito” (Ibyahishuwe 12:12). Satani afite umujinya mwinshi. Yirukanywe mu ijuru, kandi azi ko vuba aha azarimburwa. Akora ibishoboka byose kugira ngo ateze isi yose ingorane n’imibabaro.
15. Ni uwuhe mugambi Imana ifitiye isi?
15 Icyakora umugambi Imana ifitiye isi ntiwahindutse. Ishaka ko abantu batunganye batura iteka ku isi izahinduka paradizo (Zaburi 37:29). Ni mu buhe buryo Ubwami bw’Imana buzatuma uwo mugambi w’Imana ugerwaho?
16, 17. Ni iki muri Daniyeli 2:44 hatubwira ku birebana n’Ubwami bw’Imana?
16 Ubuhanuzi bwo muri Daniyeli 2:44 bugira buti “ku ngoma z’abo bami, Imana yo mu ijuru izimika ubwami butazigera burimburwa, kandi ubwo bwami ntibuzazungurwa n’abandi bantu. Buzamenagura ubwo bwami bwose bubumareho kandi buzahoraho iteka ryose.” Ni iki ubwo buhanuzi butwigisha ku birebana n’Ubwami bw’Imana?
17 Icya mbere, butubwira ko Ubwami bw’Imana bwari gutangira gutegeka “ku ngoma z’abo bami.” Ibyo bisobanura ko ubwo Bwami bwari gutangira gutegeka hakiriho ubundi butegetsi ku isi. Icya kabiri, butubwira ko Ubwami bw’Imana bwari kuzahoraho iteka ryose, ntibusimburwe n’ubundi. Icya gatatu, ni uko hari kubaho intambara hagati y’Ubwami bw’Imana n’ubutegetsi bwo kuri iyi si. Ubwami bw’Imana bwari gutsinda maze bukaba ari bwo bwonyine butegeka isi. Hanyuma abantu bari kugira ubutegetsi bwiza kurusha ubundi bwose.
18. Intambara ya nyuma izaba hagati y’Ubwami bw’Imana n’ubutegetsi bwo kuri iyi si yitwa ngo iki?
18 Ubwami bw’Imana buzigarurira iyi si bute? Mbere y’uko intambara ya nyuma yitwa Harimagedoni iba, abadayimoni bazashuka ‘abami bo mu isi yose ituwe kugira ngo babakoranyirize hamwe mu ntambara yo ku munsi ukomeye w’Imana Ishoborabyose.’ Muri iyo ntambara, ubutegetsi bw’abantu buzarwanya Ubwami bw’Imana.—Ibyahishuwe 16:14, 16; reba Ibisobanuro bya 10.
19, 20. Kuki dukeneye ko Ubwami bw’Imana butegeka isi?
19 Kuki dukeneye Ubwami bw’Imana? Hari nibura impamvu eshatu. Iya mbere, turi abanyabyaha, akaba ari yo mpamvu turwara kandi tugapfa. Ariko Bibiliya ivuga ko mu gihe cy’Ubwami bw’Imana tuzabaho iteka. Muri Yohana 3:16 hagira hati “Imana yakunze isi cyane ku buryo yatanze Umwana wayo w’ikinege, kugira ngo umwizera wese atarimbuka, ahubwo abone ubuzima bw’iteka.”
20 Impamvu ya kabiri ituma dukenera Ubwami bw’Imana ni uko dukikijwe n’abantu babi. Abenshi barabeshya, bakiba kandi bariyandarika. Nta cyo twakora ngo dukureho ibyo bikorwa bibi, ariko Imana izabikuraho. Abantu bakomeza gukora ibibi bazarimbuka kuri Harimagedoni. (Soma muri Zaburi ya 37:10.) Impamvu ya gatatu ni uko ubutegetsi bw’abantu budashoboye, bukaba burangwa n’ubugome kandi bwaramunzwe na ruswa. Ntibushishikajwe no gufasha abantu kumvira Imana. Bibiliya ivuga ko “umuntu yagiye ategeka undi amugirira nabi.”—Umubwiriza 8:9.
21. Ni mu buhe buryo Ubwami bw’Imana buzatuma ibyo ishaka bikorwa ku isi?
21 Nyuma ya Harimagedoni, Ubwami bw’Imana buzatuma ibyo ishaka bikorwa ku isi. Urugero, buzakuraho Satani n’abadayimoni be (Ibyahishuwe 20:1-3). Amaherezo, nta muntu uzarwara cyangwa ngo apfe. Incungu izatuma abantu bose b’indahemuka babaho iteka muri Paradizo (Ibyahishuwe 22:1-3). Ubwami buzeza izina ry’Imana. Ibyo bisobanura iki? Bisobanura ko igihe Ubwami bw’Imana buzaba butegeka isi, abantu bose bazubaha izina rya Yehova.—Reba Ibisobanuro bya 21.
NI RYARI YESU YABAYE UMWAMI?
22. Tubwirwa n’iki ko Yesu atabaye Umwami igihe yari ku isi cyangwa akimara kuzurwa?
22 Yesu yigishije abigishwa be gusenga bavuga bati “Ubwami bwawe nibuze.” Ibyo bigaragaza ko Ubwami bw’Imana bwari butaraza. Yehova yari kubanza gushyiraho ubutegetsi bwe kandi akimika Yesu akaba Umwami wabwo. Ese Yesu akimara gusubira mu ijuru yahise aba Umwami? Oya, yagombaga gutegereza. Nyuma y’igihe runaka Yesu amaze kuzuka, Petero na Pawulo babigaragaje neza igihe berekezaga kuri Yesu ubuhanuzi bwo muri Zaburi ya 110:1. Muri ubwo buhanuzi Yehova yaravuze ati “icara iburyo bwanjye,ugeze aho nzagirira abanzi bawe nk’agatebe ukandagizaho ibirenge” (Ibyakozwe 2:32-35; Abaheburayo 10:12, 13). Yesu yari gutegereza igihe kingana iki mbere y’uko Yehova amwimika ngo abe Umwami?
Ubwami bw’Imana buzatuma ibyo ishaka bikorwa ku isi
23. (a) Ni ryari Yesu yabaye Umwami w’Ubwami bw’Imana? (b) Ni iki tuzasuzuma mu gice gikurikira?
23 Mu myaka yabanjirije umwaka wa 1914, hari itsinda ry’Abakristo b’imitima itaryarya basobanukiwe ko uwo mwaka wari kuba uw’ingenzi mu buhanuzi bwa Bibiliya. Ibyabaye mu isi kuva muri uwo mwaka wa 1914, byagaragaje ko ibyo bavugaga byari ukuri. Muri uwo mwaka Yesu yabaye Umwami (Zaburi 110:2). Nyuma yaho gato, Satani yajugunywe ku isi, kandi “ashigaje igihe gito” (Ibyahishuwe 12:12). Mu gice gikurikira, tuzasuzuma ibimenyetso bigaragaza ko turi muri icyo gihe gito ashigaje. Nanone tuzabona ko vuba aha Ubwami bw’Imana buzatuma ibyo ishaka bikorwa ku isi.—Reba Ibisobanuro bya 22.


text:
IMIBEREHO IKWIRIYE ABAKRISTO
Inyigisho ziva ku Mana zivanaho urwikekwe
Yehova ntarobanura ku butoni (Ibk 10:34, 35). Yakira abantu “bakomoka mu mahanga yose no mu miryango yose no mu moko yose n’indimi zose” (Ibh 7:9). Ni yo mpamvu abagize itorero rya gikristo batagomba kugira urwikekwe cyangwa ngo barobanure ku butoni (Yk 2:1-4). Inyigisho zo mu Ijambo ry’Imana, zituma tuba muri paradizo yo mu buryo bw’umwuka kuko zifasha abantu kugira imico myiza (Ye 11:6-9). Nidukora uko dushoboye tukarandura urwikekwe mu mutima wacu, tuzaba twigana Imana.
MUREBE VIDEWO IVUGA NGO JOHNY NA GIDEON BAHOZE ARI ABANZI, NONE UBU NI ABAVANDIMWE, MAZE MUSUBIZE IBIBAZO BIKURIKRA:
Kuki inyigisho ziva ku Mana zifasha abantu kurandura ivangura n’urwikekwe kurusha imihati abantu bashyiraho?
Ni iki kigaragaza ko abagize umuryango mpuzamahanga w’abavandimwe bihariye?
Ni mu buhe buryo kunga ubumwe bihesha Yehova ikuzo?


text:
I Buhanga kwa Gihanga ni agace nyaburanga kandi gakorerwamo ubukerarugendo gaherereye mu Kagari ka Bukora, Umurenge wa Nkotsi ho mu karere ka Musanze aka gace kakaba kabumbatiye ibintu byinshi byarangaga umuhango wo kwimika Abami mu Rwanda rwo hambere.
Ukimara kwinjira muri aka gace kagizwe ahanini n’ishyamba, utungurwa n’umutuzo udasanzwe uhagaragara ndetse n’ibiti byo mubwoko butandukanye budakunze kugaragara hirya no hino mu Rwanda.
Hirya y’amoko atandukanye y’ibiti hamwe n’umutuzo urangwa muri kariya gace, unahabona ibimenyetso byifashishwaga mu kwimika abami mu myaka yatambutse ukabasha kubisobanukirwa ubifashijwemo n’umukozi w’ikigo cy’igihugu cy’iterambere (RDB) uhakorera buri munsi.
Umusaza Hategekimana Yozefu ufite imyaka 67, ni we usobanurira abakerarugendo ku buryo bwimbitse amateka ya ‘Buhanga kwa Gihanga’, akaba avuga ko na we ayakomora kuri basekuru na basogokuruza be kuko ariho bahoze batuye kandi nawe ariho yavukiye akahakurira nubu akaba ahatuye.
Ikinyamakuru izubarirashe.rw cyifashije umusaza Hategekimana mu kumenya byinshi bigize agace ka Buhanga.
Uyu musaza aterura agira ati“Ubundi amazina ya kano gace ni ‘i Buhanga kwa Gihanga’; iri zina rituruka ku mwami wa mbere wategetse u Rwanda witwaga Gihanga bikaba bivugwa ko yatuye muri kano gace.”
Inzu y’umwami..
Inzu y’umwami ni kimwe mu byari bigize agace ka Buhanga gusa magingo aya ntabwo yo igihari, mu gusobanura iby’iyo nzu Hategekimana avuga ko “Yari inzu imanitse hagati y’ibiti bibiri binini.”
Akomeza agira ati “Yari inzu ya Kinyarwanda isakaje ibyatsi, ntiyigeze isenywa ahubwo yageze aho irahanuka. Buri wese wajyaga kuba umwami yagombaga kwinjira muri iyo nzu agahabwa imigisha n’Abiru(Abagaragu b’umwami), akaba ari imihango yakorwaga mbere y’uko umwami yima ingoma.”
Yongeraho ati “Iyo nzu yari ifite ibyumba bitatu; kimwe cyicarwagamo n’umwami, icyo yabikagamo ibye n’icyo abamusuraga bamutegererezagamo; iki cyumba kandi ni nacyo Abiru bicaragamo bari mu migenzo yabo.”
Hategekimana asobanura ko imihango yo kwimika umwami yamaraga igihe, ngo muri iyo mihango umwami yahabwaga imitsindo ikozwe mu ruvangitirane rw’ibyatsi maze akayinywa kugira ngo ‘imurinde’ abanzi mu gihe ari ku ngoma.
Igiti cy’inyabutatu y’Abanyarwanda
Ishyamba rya Buhanga rigaragaragaramo amoko menshi atandukanye y’ibiti gusa igifite amateka akomeye ni icyitwa ‘Igiti cy’inyabutatu y’abanyarwanda’. Iki giti iyo utacyitegereje neza ubona ari kimwe mu gihe nyamara cyigizwe n’amoko atatu atandukanye y’ibiti ariko bifatanye byose mu buryo witegereza bukakuyobera.
Muzehe Hategekimana agira ati “Nk’uko ubibona ushobora gutekereza ko iki ari igiti kimwe, ariko ni ibiti bitatu bigizwe n’umuvumu, icya kabiri ni Umusando naho icya gatatu ni Igihondohondo.”
Iki giti haba hari igisobanuro cyihariye gifite mu mateka y’Abanyarwanda? Mu gusubiza icyo kibazo muzehe Hategekimana agira ati “Iki giti kivuze byinshi ku mateka y’Abanyarwanda kuko iyi nyabutatu ni amako atatu yuzuzanyaga y’Abanyarwanda abazungu bataraza ngo bayatanye.”
Iriba rya Nkotsi na Bikara rifite amateka akomeye
Umusaza Hategekimana avuga ko Iriba rya Nkotsi na Bikara ryafatwaga nk’Icyuhagiro cy’umwahi; aha ngo umwami yashyirwaga muri iryo riba maze akogeshwa amazi ‘azira inenge’ arigize hagamijwe kumurinda abanzi bashoboraga kumutera.
Ati “Umwami nyuma yo kozwa, yagombaga guhita ayobora inama yamuhuzaga n’abagaragu be bakuru, iyo nama yabaga irimo n’Abiru maze akababwira imigabo n’imigambi afite mu gihe cy’ubutetsi bwe.”
Ku rundi ruhande amakuru atangwa n’abaturage baturiye ririya riba ahuriza ku kuritangarira ibintu bahuza no kuba amazi yaryo ngo adashobora gukama bakaba kandi ngo batangazwa no kuba amazi yaryo aba menshi mu gihe cy’izuba ryinshi noneho mu gihe cy’imvura nyinshi bwo akagabanuka.
Mukabunani Mariya, umwe mu baturage baturiye ririya riba agira ati “Iby’iri riba ni ibitangaza; tumaze kumenyera ko mu gihe cy’uruzuba rwinshi amazi yaryo aba menshi cyane hanyuma akagabanuka mu gihe imvura igwa, biradutangaza, tubona ari amayobera.”
Nk’uko kandi bivugwa n’abaturage baturiye iriba rya Nkotsi na Bikara, ngo ubuyobozi bw’icyari Komine Nyakinama bwigeze gushaka kuritunganya ngo bakore ivomero rya kizungu maze gukamya iri riba birananirana umushinga wari wapanzwe ugonga urukuta.
Maniriho Pawulo, umusaza ufite imyaka 76, agira ati “Ndabyibuka byabayeho nko mu myaka 30 ishize; icyo gihe burugumesitiri[umuyobozi w’akarere w’iki gihe] yategetse ko abaturage duhabwa amazi ariko tugafatira kuri iri riba, haje abatekinisiye bashaka kuhatunganya ngo bubake ariko gukamya aya mazi birabananira burundu.”
Akomeza agira ati “Abo batekinisiye bamaze nk’ibyumweru bitatu barwana no gukamya aya mazi ariko biranga biba iby’ubusa hanyuma basubira kuri komini bavuga ko akazi bahawe kabananiye.”
Igice cya Buhanga kimariye iki abagituriye?
Abaturage batandukanye baturiye igice cya Buhanga baganiriye n’ikinyamakuru izubarirashe.rw bemeza ko kuba baturanye n’ahantu hasurwa n’abakerarugendo bibafitiye inyungu nyinshi mu mibereho yabo ya buri munsi; ibintu bahuza no kuba ngo babasha kwinjiza amadovise.
Ntawangakashi Beritha, umubyeyi w’abana batatu utuye mu Murenge wa Nkotsi, agira ati “Abakerarugendo iyo baje gusura kwa Buhanga natwe abaturage bitugirira akamaro kuko bamwe baza kugura bimwe mu bikoresho by’umwimerere w’Abanyarwanda urugero nk’uduseke, ibirago n’ibindi maze bakadusigira amadovise bityo natwe tukiteza imbere mu byo dukora.”
Ku ruhande rw’abana bakiri ku ntebe y’ishuri bo mu gace gaherereyemo igice cya Buhanga bo bavuga ko guturana na cyo bituma baba intyoza mu mateka y’u Rwanda bityo bikaborohera mu gutsinda neza amasomo afitanye isano n’amateka y’u Rwanda mu bizamini bakora mu ishuri nk’uko byemezwa na Sibomana Alexis, umwe muri bo.
Mu mwaka wa 2006 Leta y’u Rwanda yongeye agace ka Buhanga kuri Parike y’Igihugu y’Iburanga kugira ngo abasura iyo parike na ko bajye bagasura, magingo aya ako gace karasurwa ariko ngo umubare w’abasura uracyari mucye ugereranyije n’abasura Parike y’igihugu y’ibirunga nk’uko bitangazwa na RDB.
Twitter: @Umurengezis


text:
Uyo mugabo ukomoka mu karere ka Gatsibo, yatomboye iyo modoka y’ubwikorezi bw’imizigo yo mu bwoko bwa Mitsubishi kuri uyu wa 29 Ukuboza 2017, ubwo BK yasozaga iyo gahunda yo gukangurira abantu kwizigamira, ikaba yari imaze amezi atatu.
Munyakayanza usanzwe acuruza imyaka ndetse ufite na butike, avuga ko yishimiye cyane imodoka yatomboye kuko izamufasha mu kazi ke.
Yagize ati “Ndishimye cyane kuba mbonye iyi modoka ntabiteganyaga. Kubera ko nsanzwe ncururuza imyaka, n’ubundi nakodeshaga imodoka none ngiye kuzajya nyitwarisha iyanjye ndetse inamfashe kurangura ibyo muri butike bityo inyungu yiyongere niteze imbere”.
Akomeza ashimira BK kuba yarashyizeho icyo gikorwa kuko ngo atatekerezaga ko yatombora imodoka ifite agaciro kanini nk’ak’iyo yahawe.
Alphonsine na we watomboye moto nshya, ngo azayiha umumotari izajye ikorera amafaranga buri munsi.
Ati “Iyi moto ije kunyongerera umutungo kuko nzahita nyiha umumotari akayikoresha bityo ikanyinjiriza amafaranga. Ndakangurira buri wese kugira umuco wo kuzigama nubwo waba ufite amafaranga make ntukayasuzugure kuko ashobora kukugeza kuri byinshi”.
Uretse moto n’imodoka, hari abandi batomboye ibikoresho byo mu rugo birimo frigo n’amashyiga ya kijyambere akoresha amashanyarazi (Cuisinière).
Thierry Nshuti ushinzwe ibikorwa byo kwamamaza muri BK, agaruka ku mpamvu ubwo bukangurambaga burimo na tombora bwakozwe.
Ati “Icyari kigamijwe kwari gushishikariza Abanyarwanda gukorana na Banki cyane cyane kubakangurira umuco wo kuzigama. Ikindi kwari gukomeza gusangira n’abakiriya bacu ibyishimo by’uko BK imaze imyaka 50 nk’ikigo cy’imari”.
Akomeza avuga ko ubwo bukangurambaga bwagize akamaro cyane kuko muri ayo mezi atatu bwamaze, abantu babikije amafaranga angana na miliyari ebyiri ndetse hakaba hanafunguwe konti nshya ibihumbi 30 muri BK.
Kwemererwa kujya muri iyo tombora byasabaga gusa kuba umuntu yarafunguye konti yo kuzigama muri ayo mezi atatu, agakurikiza amabwiriza ya Banki ajyanye no kuyishyiraho amafaranga ndetse akanayikoresha cyane.


text:
Bibiliya itubwirako ibyanditswe bifite umumaro wo kweza umuntu no kumutunganya no kumuhanira gukiranurwa. Hari imvugo za gihanuzi ziri muri bibiliya usanga akenshi zigoye kuzumv.Agakiza.org tugiye gusangiza abasomyi bacu, ubusobanuro bw'ubuhanuzi bumwe na bumwe abantu b'Imana bagiye bavuga bayobowe na mwuka wera w'Imana, Kugirango tumenye aho isi ihagaze kwifashishije ibyanditswe byera.
Ni ryari Yesu azaza ? Kugirango dusubize iki kibazo, tugomba gusubira inyuma mu isezerano rya kera mu gitabo cy'umuhanuzi Daniyeli. Umuhanuzi Daniyeli aduha neza ishusho y'ejo hazaza y'igihugu cya Isirayeli mu gihe yasobanuraga inzozi z'umwami Nebukadinezari(Daniyeli 2:19-45).
Izo nzozi zavugaga ku ishusho irobanura ibihugu byarigutwara Isirayeli mu gihe bari kuba bari mu gihugu cya Palesitine. Daniyeli yahanuraga urukurikirane bw'abami bakomeye uhereye kuri Babuloni y'icyo gihe.
Ubusobanuro rw'igishushanyo Nebukadizerari yarose:
• Umutwe w'izahabu: ni Babuloni
• Igituza n' amaboko by'ifeza : ni Abamedi n'Abaperesi
• Ibibero by'imiringa: ni Ubugiriki
• Amaguru y'ibyuma : ni Abaroma
• Ibirenge by'ibumba n'ibyuma : ni ubundi bwami bwose bwari bukurikiyeho kugeza uyu munsi.
Buri bwami bwari kunesha ubwabubanjirije. Buri bwami bwari kuba ubunyamaboko kurusha ubwabubanjirije kandi bugategeka igihe gisumbye ubwo bukurikiye. Buri bwami kandi Bwagombaga gukomeza gutwara ubutaka bwa Palesitine uretse buriya bwami bavuga bwari mu ishusho y'ibumba. Ubwami bwa nyuma Bwayoboye Palesstine , Isirayeli nayo bwari ubwami bw'Abaroma ,ntabwo bwigeze butsindwa .
Ubwami bugereranywa n' Ibirenge by'ibumba n'ibyuma.
Daniyeli asobanurako ibirenge bishushanya ubwami bw'ubutegetsi Bwa Roma. Ni ngombwa kumenya ko ubwami bwose bwategetse kimwe nyuma y'urupfu rwa Yesu uhereye 1300-1932, gusa bwo ntabwo bugaragara muri iriya shusho Nebukadinezari yarose uhereye igihe Isirayeli yasenywe na Roma mu mwaka wa mirongo irindwi(70) , icyo gihe Abayahudi barahungiye mu bindi bihugu.
Abisirayeli bakaba baratahutse mu mwaka 1948 ubwo Leta Zunze Ubumwe bw'Amerika yemereraga Abayahudi gutahuka ubwo imyaka yayingayingaga hafi 1900. Igishushanyo umwami yarose cyasobanuraga ubwo bwami bwayoboye Abisirayeli bakiri muri Palesitine.
Ubwami bugereranywa n'ibuye
Mbere ya byose ibuye rishushanya iki ? Nubundi ishusho yose Daniyeli yavuze yagiye ahita ayisobanura akayigereranya n'ubwami buzwi kandi bwariho icyo gihe. Birashobokako twagereranya amaguru y'ibyuma nk'ubwami bwa nanone , Daniyeli asobanurako haje ibuye rigakubita ibirenge,(Daniyeli 2:34,45), yashakaga kuvuga yerekeza ku bundi bwami twarikuza bugatsinda ibihugu byose n'ubwami bwabubanjirije bwose.
Iryo buye ntabwo ryari rimanuwe n'intoki, ni ukuvugako Imana yaremye ibuye iraryohereza kugirango rikureho ubundi bwami bwose butari ubw'Abisirayeli cyangwa abatwaraga Abisirayeli. Icyo gishushanyo cyagaragazaga urukurikirane rw'abami barikuza bagatwara Isirayeli. Hanyuma icyo gishushanyo cyose cyarashwanyaguritse, noneho rya buye riba rinini ringana n'umusozi , hano bishatse gusobanura ubundi bwami bushya bwuzuye isi yose (Daniyeli 2:35).
Ni ubwami bw'Imana ku isi mu gihe cyingana n'imyaka igihumbi(1000), ni ukuvugako ibuye ari ingoma y'Imana.
Ismael [email protected]
Mu butumwa bwe hano ku isi, Yesu kristo yagiye akoresha ibintu byinshi agirango asobanure ubwami bw'ijuru,ibyinshi muri byo byibanda ku bwiza butagereranywa n'ubutunzi butabarika bwo mu bwami bw'ijuru.
Yesu Kristo mu butumwa bwe bwo kuzana umuntu ku Mana,yakoresheje ikintu cyoroheje agereranya ubwiza bw'Imana no kubana nayo ko ari iby'igiciro umuntu atabona hano ku isi.Kimwe muri byo yakoresheje mukwerekana uko ubwo bwami bumeze n'izahabu y'igiciro cyinshi:yagize ati:
“Kandi ubwami bwo mu ijuru bugereranywa n'umutunzi ushaka imaragarita nziza,abonye imaragarita imwe y'igiciro cyinshi, aragenda agura ibyo yari atunze byose ngo abone kuyigura.(Matayo13:45-46)
Izahabu y'imaragarita ni ikintu gikomeye kirabagirana, ikunze gusa nk'aho yibumbabumbye ariko igira forme imiterere itandukanye. Ikunwze gukoreshwa mugukora imirimbo y'ubwiza. Izi zahabu ntizikunze kuboneka kandi biragorana kuzibona, zirahenze cyane kandi zigurwa igiciro gihenze.
Yesu na we yagereranyije ubwami bwo mu ijuru nk'iyi zahabu ihenze, icya mbere ntikunze kuboneka, ntihingwa, kandi ntishobora kwiganywa cyangwa guhimbwa.N'ubwo bayigana ntishobora kugira ubwiza nk'ubw'iy'umwimerere.
Ese niki twakigira kuri ibi?
1.Nta kindi kintu gisa n'ubwami bwo mu ijuru.
Yesu Kristo yavuze k'umuntu wagurishije ibye kubera izahabu y'igiciro cyinshi. Uyu muntu igihe yabonaga iyi zahabu y'igiciro, yamenye agaciro kayo kanini maze agurisha ibyo yari atunze byose kugirango ayibone.Yabonyeko ntakindi kintu cyasa nayo.
Ese ubwami bw'ijuru tububona nk'iyi zahabu?ese tuzi ubuzima bw'agaciro bw'iteka twateguriwe n'Imana ? ubwami bw'Imana bukwiye kubonywa nk'ikintu cy'ingenzi kirenze kure ikindi kintu cyose cyo ku isi. Nta kindi kandi nta n'umuntu wasa n'Imana yo mu ijuru.
2.Tugomba kumenya ibidafite agaciro
Uwagurishije ibye byose yari yamenye agaciro ka zahabu.Yamenye agaciro kayo ugereranyije n'iyinyiganano idafite agaciro.Yamenye ubutunzi bw'agaciro k'iyo zahabu ntiyita kuzindi zahabu.
Ese tubasha kuvangura ibyiganywe n'ibidafite agaciro imbere yacu? Ibintu byinshi bigerageza gufata umwanya twagahaye Imana mu buzima bwacu, ariko dukwiye kubifata nk'ibidafite agaciro duhaye umwanya n'icyubahiro Imana.
Hari byinshi duha agaciro mu buzima bwacu, ariko mu by'ukuri bifite agaciro gake kandi biraciriritse kandi bitanga umunezero w'igihe gito:Amafaranga ,imyanya mu kazi, ubuyobozi bwo mu isi, imitungo n'ibindi byinshi ntibifite agaciro nkak'Imana.
3. Dukwiye kwifuza kuva mu by'igihe gito tukajya mu by'iteka
“Maze Yesu abwira abigishwa be ati: Umuntu nashaka kunkurikira yiyange, yikorere umusaraba we ankurikire, kuko ushaka kurengera ubugingo azabubura ariko utita ku bugingo bwe ku bwanjye azabubona.(Matayo16:24-25).
Twumviseko umuntu yagurishishe ibye byose kugirango agure izahabu y'igiciro cyinshi. Abakristo bakwiye kumera gutyo. Ntibakwiye kuba ab'isi n'abijuru ( ngo bakunde iby'isi n'ijuru).
Dukwiye kugira ubushake bwo kuva mu byishimo by'isi birangira tujya mu byishimo by'iteka by'ijuru.
[email protected]
Abedomu ni ubwoko buturuka kuri Esawu, umuhungu w'imfura wa Isaka akaba n'impanga ya Yakobo. Mu nda ya Rebeka, Esawu na Yakobo bajyaga bakirana, maze Uwiteka abwira Rebeka, ko mu nda ye harimo amahanga abiri kandi umukuru azaba umugaragu w'umutoya (Itang 25:23). Gakuru ariwe Esawu yagurishije ubutware bwe nk'umwana w'imfura na Yakobo (Itang 25:30-34), ahera ubwo yangana n'umuvandimwe we. Esawu yabaye se w'Abedomu naho Yakobo ahinduka se w'Abisraheri, ayo mahanga akomeza kugenda ahangana mu mibereho yayo. Muri Biblia “Seyiri” (Yosuwa 24:4), “Bosira” (Yesaya 63:1) na “Sela” (2 Abami 14:7) yari imijyi yo mu gihugu cya Edomu.
Izina “Edomu” mu rurimi rwabo risobanura “umutuku,” kandi icyo gihugu cyo mu majyepfo ya mer morte cyahawe iryo zina kubera umusenyi waho ugira ibara ry'umutuku. Esawu, rero yagurishije umurage we w'imfura, aba se w'Abedomu, nyuma atwara umuryango we mu gihugu cy'imisozi aricyo Edomu. Itang 36 iki gice kivuga ku mateka ya mbere y'Abedomu, kigaragaza kandi ko bari bafiet abami babatwaraga mbere cyane y'uko Israheri igira umwami (Itang 36:31).
Iyobokamana y'Abedomu yasaga nk'iz'andi mahanga y'abapagani basenganga ibigirwamana. Abakomoka kuri Esawu baragiye biharira ibihugu by'amajyepfo bakora ubuhinzi n'ubucuruzi. Umwe mu mihanda ya kera y'ubucuruzi, inzira y'umwami (kubara 20:17), yacaga muri Edomu, ndetse igihe Abisraheri babasabaga kuyica bava mu Egiputa, barabahakaniye ndetse bashyiraho ingabo zo kuharinda ngo nibahaca babarwanye.
Kubera ko bari benewabo, Uwiteka yabujije Abisraheri kwanga Abedomu urunuka (Gutegek 23:8). Nyamara, Abedomu bakundaga gutera Abisraheri bakabarwanya, ndetse banarwanye intambara nyinshi bagatsindwa. Umwami Sawuli yarwanye nabo arabatsinda, na Dawidi yarabatsinze abahindura abagaragu be, ashyira umutwe w'ingabo muri Edomu zibayo. Kuyobora igihugu cy'Abedomu, Israheri byayiheshaga kugera ku cyambu cya Esiyonigeberi (Ezion-Geber) ku Nyanja itukura, aho umwami Salomo yajyaga akunda kohereza abantu kuzana ibikoresho bubakishaga urusengero (1Abam 9:26). Nyuma y'uko Salomo amaze gutanga, Abedomu barigometse ndetse bagira n'ubwigenge kugeza aho bigaruriwe n'Abashuri.
Mu gihe cy'intambara z'Abamakabe, Abedomu batwarwaga n'Abayuda bakanabahatira kujya mu idini rya Kiyuda. Muri ibyo byose, Abedomu bakomeza kugirira urwango Abayuda. Ikigiriki kimaze kuba ururimi ruhuza abantu bose mu bwami bw'Abagiriki netse n'Abaroma, Edomu yatangiye kwitwaga Idumaya (Marik 3:8). Abaroma bagiye ku butegetsi, Umwedomu, wari ufite se wahindukiriye idini ya Kiyuda, yagizwe umwami wa Yudaya. Uyu mwedomu mu mateka azwi ku izina rya Herode mukuru, umwe wategetse kwica abana b'abahungu i Betelehemu kugira ngo n'umwana Yesu apfemo ariko ntiyabibasha kumwica (Mat 2:16-18).
Nyuma y'urupfu rwa Herode, Abedomu batangiye buhoro buhoro kugenda bibagirana mu mateka. Imana yari yaravuze irimbuka ry'Abedomu muri Ezekiyeri, igira iti, “Uko wishimye yuko gakondo yanyu y'inzu ya Israheri ibaye umwirare niko nzakugenzereza, nawe uzaba umwirare wa musozi wa Seyiri we, ndetse na Edomu yose. Maze bazamenya ko ndi Uwiteka” (Ezek 35:15).
Nubwo Abedomu bategetse Abayuda mu gihe cya Yesu na mbere yaho, ibyo Imana yari yarabwiye Rebeka ko umukuru azaba umugaragu w'umutoya byarasohoye: Umukuru yategetswe n'umuto kandi Israheri (Yakobo) yagaragaje ko akomeye kuruta Edomu (Esawu).
By: BYIRINGIRO Jean Dominique
Yosuwa ni intwari aho kuba umwanditsi w'igitabo kimwitirirwa . Umwanditsi wacyo by'ukuri ni umwe mu bakuru babayeho mu gihe cya Yosuwa ahagana 1440 M.K. Abayuda bo nta mpamvu babona yo kutakimwitirira n'ubwo cyakwandikwa n'uwo bakoranye .
Inkuru ziri muri Yosuwa ntizandikiwe rimwe, ahubwo ni inkuru zinyuranye . Ibyabereye mu maso ya Yosuwa, byanabereye urufatiro Isirayeli mu bihe byakurikiyeho, ibyo byose byaranditswe (Yos .8:32;24:26). Urugero nuko inshuro zigera kuri cumi n'enye aya magambo :"Na bugingo n'ubu" agaruka (ahantu hatatu muri byo bice hagaragaza ko ari igihe Yosuwa yariho : Yos. 22: 3; 23: 8 na 9). Inkuru zirambuye zanditswe n'uwagendanaga na Yosuwa (Yos. 15:6;18:17) Igitabo cyanditswe mbere y'uko ubwami bw'Isirayeli bwigabanya .
Dore uko iki gitabo kigabanije
1-5: Kwitegura kujya guhindura igihugu cy'isezerano. Kwambuka Yorodani.
6-8: Ifatwa rya Yeriko. Icyaha cy'Akani.
9-12: Ibyakurikiye guhindura Kanani. Uburyarya bw' Abagibiyoni.
13-19: Imiryango yigabanya Igihugu.
20-22: Imidugudu y'ubuhungiro, Imidugudu y'Abalewi: imiryango ibiri n'igice hakuno ya
Yorodani.
23-24: Gusezera n'urupfu bya Yosuwa.
Ni iki twakura muri iki gitabo?
Igitabo cya Yosuwa gikurikira amateka yo mu Gutegeka kwa kabiri, nk' uko ibyakozwe n'intumwa bikurikira inkuru zo mu butumwa bwiza (Evangiles).
Igitabo cya Yosuwa cyigisha ko kumvira no gukiranukira Imana bigeza ku gutsinda. Mu gitabo cy' Abacamanza ho tubona ko kwihakana Imana bigeza ku kurimbuka. Kugira ngo umuntu yumve anakunda amateka yo muri Yosuwa ni ngombwa kugira umutima wari mu ntwari Yosuwa, cyane cyane mu nkuru zivuga uko batase igihugu (Kub. 13; 17:6-10 ; Guteg.l:38).
Yosuwa na mugenzi we Kalebu baribazi neza ko igihugu cy' i Kanani bagisezeranyijwe. Nta gushidikanya kwagombaga kubaho igihe Uwiteka ari kumwe nabo. Ukwo kwizera kwabanje kuvugwa na Mose niko kwari ishingiro nyakuri kw'Isirayeli.
Igitabo cya Yosuwa gikunze kubera urujijo abahanga mu bumenyi bw'isi. Bakunze gushidikanya igitangaza cyabaye ubwo izuba ryahagararaga Yosuwa abisabye Uwiteka, Ibyo byabayeho nk'uko ubwirakabiri bwabayeho ubwo Yesu yapfiraga ku musaraba.
Indi nkuru abasomyi bamwe bashidikanya kwemera ukuntu habaho kurimbura abanyakanani bose ndetse n'abatuye Ayi). Uwizera usomye izi nkuru ntabura kubona ko Imana icira imanza amahanga nk'abantu ku giti cyabo. Imana ntihana Siriya na Babuloni gusa, nkuko byahanuwe n'abahanuzi, ahubwo yiteguye no guhana abantu bo muri iki gihe batayumvira.
Umwami Yesu n'ubwo impuhwe ze zidashidikanywa, ntiyabuze kuvuga iby' urubanza ruzaba ( Luka 17:26-30).
Yabwiye ab'icyo gihe ko ibyaha byabo bitoroheje munsi y'iby'ab'i Sodomu n' i Gomora. Na none Yesu yahishuriye intumwa ye Yohana ko azagaruka guca imanza no kurwana no gukiranuka
(Ibyah. 19: 11-16) ibiri mu gitabo cya Yosuwa biruhije gusobanuka; byumvikana neza iyo dusomye Isezerano Rishya.
Aha ibisa n'imboneranyi biva ku maso, ibyo twibeshyagaho ku kwera kw'Imana n' uko yanga icyaha, utaretse n'urukundo rwayo rutagira akagero, ibyo birasobanuka tukamenya uburyo turindwa ibihano twagombaga kubona kubwo gutsindishirizwa muri Kristo.
Muri rusange, igitabo cya Yosuwa kiravuga ibyo Yosuwa yakoze ashobojwe n' Imana, cyane cyane intambara zakurikiranye mu guhindura igihugu cy'i Kanani. Ibirindiro bye bikuru byabanje kuba i Girugali, nyuma byimurirwa i Shilo (Yos.l8:9), hanyuma abishinga i Shekemu (Yos 24: 1).
Isanduku yera y'isezerano, ari cyo kimeriyetso cy'uko Imana yari kumwenabo, yabakurikiraga uko bagenda mu gihe cy'abacamanza iyo sanduku yari i Shilo (ISam 1) igitabo kirerekana akamaro ko gukurikiza amategeko y'Imana hamwe n'amabwiriza kubashaka bose kuba ibikoresho by'ubushake bw'Imana.
Igitabo cya Yosuwa kikanashimangira ko ari ngombwa kwitanga wese mu gukorera Imana (Yos.l4:9). Ni igitabo gikubiyemo inyigisho zihebuje zo mu buryo bw' umwuka. Igitabo cya Yosuwa ntikirimo rero gusa inkuru za Rahabu n'abatasi, kwambuka Yorodani n'ibindi byakurikiyeho. Uretse ibyo bifatika, igitabo kirigisha uburyo bwo guhabwa imigisha y' Imana yo mu mwuka.
[email protected]
Kwizerwa cyangwa kuba umwizerwa ni ikintu gikwiye kwitabwaho cyane kuko iyo icyizere bakugiriraga gisenyutse biragoye kongera kugisana cyangwa kongera kugufata nk'uko bagufataga mbere, ni ngombwa rero ngo dukore uko dushoboye kugirango kidatakara.
Abakristo benshi batakarizwa icyizere kubera ibintu byinshi bakorera imbere y'abantu, ariko ni ngombwa ko baba abizerwa kukigero cyo hejuru Imbere y'Imana n'imbere y'abantu.
Ibi ni bimwe mubituma abakristo batakarizwa icyizere:
Abakristo bakwiye kumenyako hari ibintu bakora baba babizi cyangwa batabizi bikaba intandaro yo gutuma abantu babatakariza icyizere kandi bakaba ikigusha imbere yabo, bagatukisha izina ry'Imana.
1. Iyo twishe amasezerano
“ Ni nde ushaka ubugingo, agakunda kurama kugirango azabone ibyiza? Ujye ubuza ururimi rwawe rutavuga ikibi n'iminwa yawe itavuga iby'uburiganya.(Zaburi 34:13-14)
Iyo tunyuranyije nibyo twavuze, tuba duhaye abantu urwaho rwo kutatwizera.Abantu benshi barakazwa no kumva tuvuga ibintu ariko ntitubikore ahubwo tugakora ibinyuranyije nibyo twavuze akenshi tukagaragara nk'ababeshyi.
2. kuvuga ibihuha
Kuvuga ibihuha cyangwa amakuru atizewe ni kimwe mu bituma umuntu atakarizwa icyizere.ese ni inde wakwizera umuntu ugenda uvugavuga?
Bibiliya itubwira ibyago bizanwa no kuvuga ibihuha, ikadusaba kubigendera kure.
• “Ugenda ari inzimuzi amena ibanga,nuko ntukiyuzuze n'ukunda kuvugagura. » (Imigani 20 :19)
• "Amagambo y'inzimuzi aryohera amatwi, aba nk'uturyohera umuntu asamuye tujya mu nda ye. » ( Imigani 18 :8)
• " ugenda azimura agaragaza ibihishwe, ariko ufite umutima w'umurava ntamena ibanga. » ( Imigani 11 :13)
• « Imburakamaro igambirira ibibi, kandi ururimi rwayo rwotsa nk'umuriro.Umuntu ugoreka ukuri aba abiba intonganya, kandi unegurirana mu byongorerano atandukanya incuti z'amagara.Umunyarugomo yoshya umuturanyi we, kandi akamunyuza mu nzira idatunganye. Uwica ijisho aba atekereza iby'ubugoryi, agahekenya amenyo agira ngo asohoze ibibi. » (Imigani 16 :27 -30).
3. Iyo dukoze ibyaha.
Ikintu kimwe gituma dutakarizwa icyizere ni igihe twishe ubuhamya bwacu bwiza dukora ibyaha.Birumvikana ntidutunganye ariko iyo dukora ibyaha abantu badutekereza bitandukanye nuko turi.
Nk'abakristo tugomba gukurikira Imana mu byo dukora byose : Haba mu byemezo dufata n'uburyo tuvuga.Yesu Kristo ntiyigeze akora icyaha na kimwe. Nk'abamuhagarariye hano ku isi tugomba kwitonda, tukirinda gukora icyaha, bityo abantu bazatubona nk'abakurikiye Yesu , nidukora ibihesha Imana icyubahiro.
"Rinda umutima wawe kuruta ibindi byose birindwa,Kuko ari ho iby'ubugingo bikomokaho".Imig 4:23
Hanyuma y'ibyo, nyirabuja abenguka Yosefu, aramubwira ati: “Turyamane.”
Maze ariyangira, abwira nyirabuja ati: “Dore databuja ntagenzura ibyo mubikiye byo mu rugo, ndetse ambikije ibyo atunze byose.
Muri uru rugo nta wurundutamo, kandi nta cyo yasize ngo akinyime keretse wowe, kuko uri umugore we. None nabasha nte gukora icyaha gikomeye gityo, ngacumura Ku Mana?" "Intang 39:7-9"
Ubusanzwe Iyo Bibliya ivuze umutima akenshi iba ivuga Ibitekerezo (thoughts). Mu bitekerezo hapfiramo ibintu byinshi cyane ndetse ni naho Umukristo agomba gukomerera. Iyo dusomye Bibliya itwereka ko abantu bose Imana yagiye ikoresha babaga bafite kwaguka mu bitekerezo.
Iki gitabo cy'imigani dusomye cyanditswe na Salomo mwene Dawidi.
Amateka ya Salomo agabanyije mu bice 3.
1. Ubusore bwe. Salomo yimye Ingoma akiri muto. Mu busore bwe yaranzwe n'umuriro wo Gukunda Imana ndetse akundisha Abisirayeli Imana. Ariko muri iki gihe yaranzwe no gukunda ibyisi cyane dore ko byanaje no kumuhira.
2. Ikigero cy'ubukwerere: Salomo yabaye umugabo w'igikwerere yaramaze gutwarwa n'iby'isi cyane abirutisha Imana. Arongora abagore benshi cyane ndetse benshi bameza ko ibitekerezo bye byamubwiraga ko uko azarongora abagore benshi ari nako azarushaho kwigarurira Ibindi bihugu yitwaje ko byamushyingiye. Uko abagore baza akarushaho kuba kure y'Imana.
3. Ubusaza bwe: Salomo amaze gusaza yakoze ibintu 2 bikomeye.
1.Yafashe ibyisi abigereranya n'iby'Imana.
2.Yatanze Inama zikubiye mu Bitabo 3 yanditse (Imigani,umubwiriza,Indirimbo)
Nyuma yo kubona Ibyo yanyuzemo byose bikamuhindukira ubusa.
Nibwo yavuze ati "Ujye wibuka Umuremyi wawe mu misi y'ubusore bwawe Iminsi mibi itaraza. Umubw.12:1".
Yanditse atanga Inama ati : "Rinda Umutima wawe kuruta Ibindi byose birindwa ,kuko ariho iby'ubugingo bikomokaho" Imig.4:23.
Pawulo yandikira itorero ry'i Tesalonike, yarababwiye ati "Umwuka n'umubiri n'ubugingo birarindwe bitazabaho umugayo". 1.Abates.5:23
Hari igihe Umukristo abaho umubiri n'umwuka nta kibazo bifite akora imirimo yose uko itegetswe ariko Ubugingo buriho umugayo.
Icyafasha Umukristo Kurinda iby'ubugingo ni ugutwara Intwaro zose z'Imana
Yosefu yabaye mu buzima bwamugerageje ariko arinda Iby'ubugingo kugeza ubwo arokoka umugore warangije kumwereka ubwambure bari bonyine !
Niyo mpamvu ibikunesha hari abandi babinesheje gusa nawe ukwiye kunesha ibyananiye abandi. (Imana idufashe cyane)
Dore icyo umukristo ushaka kurinda ubugingo yakora
1. Kubika Ijambo ry'Imana mu mutima. Zab.119:9-11.
2. kugira Amakenga: Tamari ajya kurwaza Musaza we Amunoni ntabwo yari kugira Ibitekerezo ko yamugusha mu Cyaha cy'ubusambanyi.
Iyo ushaka Kurinda iby'ubugingo umenya ko buri wese yaba icyanzu cy'umwanzi satani.
3. Kwigirira icyizere no kumenya ko byose bishoboka ndetse ukagirira Imana icyizere. Iyo watakaje ibyiringiro by'ubuzima umuntu wese akuyobora uko abonye kdi akagukoresha ibidakorwa ukazabyicuza nyuma.
4. Kwiruka / Kubangira amaguru ingata: Hari aho ugera ntibisabe gusenga ahubwo n'ayo wasenze ukibaza nimba atarageze ku Mana kuko ubugingo busumbirijwe.
Yosefu Imbere ya Mukapotifari ntiyari gutokesha abadayimoni icyari gisigaye ni ugukiza ubugingo akabangira amaguru ingata.
Dusenge:
Mana duhe ubwenge n'imbaraga zo kurinda iby'ubugingo, uwananiwe kurinda iby'ubugingo nawe umuhe umutima wo kwihana kandi imbabazi zawe ntizituveho, mu izina rya Yesu, Amen.
Ev.Jean Baptiste MASENGESHO.
Kuva kera kose Imana yashatseko umuntu wese yiremeyeko aca bugufi agakorana nayo bya bugufi, Imana ikabera ikatubera umubyeyi natwe tukayibera abana. Niyo mpamvu umuntu wifuje kugendana n'Imana iteka ryose yagiye ahirwa mu nzira ze. na none niko biri Imana ishakako abo yaremwe bose bagenda batunganye mu nzira zihesha Imana icyubahiro.
Nubundi gukora ibarura si icyaha ariko intego icyo yaragamije kugeraho binyuze mw'ibarura nicyo cyaha .? Igitabo cy'ibyo ku Ngoma kitubwirako satani, wahoze urwanya ubwoko bw'Imana ko ariwe na none washutse Dawidi kubara ingabo (1Ngoma21:1).
Satani yarwanyaga abisirayeli bose ntabwo ari umwami nubwo ariwe yakoresheje kuko niwe warigufata umwanzuro bigakunda doreko Bibiliya itubwirako Yowabu yagiriye umwami inama yo kudakora ibarura ariko Inama y'umwami iganza iya Yowabu (1Ngoma21:4)
Satani yatumye umwami Dawidi asuzugura Imana. Dawidi agira ibyiyumviro byuko akomeye kandi agira amatsiko yo kumenya ubutware cyangwa imbaraga afite ashingiye ku mubare w'abantu afite arababara bibabaza Imana cyane. Bibiliya itubwirako babaruye abantu gusa bashoboye kwambara inkota ni ukuvuga abajya kurugamba kurwana.
Satani yasize ibitekerezo muri Dawidi ko naramuka amenye umubare w'abagabo bashoboye kurwana bizatuma yumva akomeye kandi ko yarwana intambara akazitsinda agendeye ku mubare w'ingabo atunze(1Ngoma21:5).
Yowabu umukuru w'ingabo za Dawidi, yagerageje kugira inama Dawidi yo kutabara abisirayeli kuberako byarikuzanira ubwoko bw'Imana igihano (1Ngoma21:3). Bibiliya itubwirako Imana yigeze itegeka Aroni na Mose kubara abisirayeli kandi ntibyabaye icyaha kuko Imana yariyabyivugiye (Kubara 1-4, 19) ariko Dawidi we yashatse kubikora nta jwi ry'Imana yumvise ahubwo yashatse kubikora kugirango agaragaze imbaraga ze afite ashingiye ku mubare w'ingabo zishoboye kurwana, ibi nibyo byababaje Imana kuko bitari bigamije kuyihesha ikuzo.
Nyuma yo kubara abisirayeli Imana yatumye Gadi bamenya wa Dawidi ngo agenda amubwire ahitemo igihano kimwe mu bihano bitatu: Guteza abisirayeli inzara imyaka irindwi(7), guhunga ababisha be amezi atatu, guterwa na mugiga iminsi itatu. Dawidi yarazi inzara uko imera uko yariyaramuriye, Dawidi yari azi guhunga icyo aricyo kuko yari yahunze Sawuli ndetse n'umuhugu we Abusalomu, nicyo cyatumye avugango mpisemo kugwa mu maboko yawe Imana imuteza mugiga.
Dawidi abonye mugiga iteye abisirayeli yihutiye gusaba imbabazi, Uwiteka arakuruka inabi yarikurira abisirayeli , Imana yemera guhendahendwa. Mugiga irahagarara.
Ikintu cyose umuntu yashaka gukora kitagamije guhesha Imana icyubahiro ahubwo kigamije kwihimbaza ni icyaha. Imana ikwiye gushimwa no kubahwa ibihe byose. Kandi icyiza cy'Imana ni umutunzi w'impuhwe n'imbabazi nyinshi kandi itinda kurakara(Yona4:2)
Ismael [email protected]
Icyigice cya kabiri turakomeza kuvuga kubahanuzi b'ibinyoma ndetse n'ibindi bimenyetso bigaragaza anti-christ.
Muri iyi minsi uzakunda kubona abahanuzi b'ibinyoma ahantu hagiye hatandukanye, aho usanga baza bakubeshya bakaguhanurira ibintu bitaribyo wazajya kubona ugashiduka bagutwaye amafaranga. Ubushakashatsi bwakorewe muri leta zunze ubumwe za Amerika bwagaragaje ko 70% batizera Imana ndetse benshi bakanavuga ko itabaho, biterwa nuko kuri ubu abantu bagenda bareba cyane kubivumburwa kurusha kwita kubyanditswe mu bitabo bitagatifu. Ibimenyetso byose bibanziriza kuza kwa Kristo birahari ubwicanyi mu bihugu byinshi buragaragara cyane, abantu barapfa bazira ubusa ndetse ntibanarenganurwe.
Igitabo cy'ibyahishuwe kigaragaza ko mu minsi yanyuma isi izayoborwa n'abantu batatu abo bantu bakazaza muburyo bw'ibimenyetso
• uwambere ni satani uzaba afite ikimenyetso cy'inyamanswa icira umuriro ariyo dragon
• uwakabiri ya nyamaswa yavuye mu mazi ariyo y'imitwe irindwi ariwe anti-Kristo tumaze no gusobanukirwa iyo mitwe irindwi iyo ariyo
• iya gatatu ngo ni inyamanswa ivuye mu isi ariyo dini ry'ibinyoma n'abahanuzi b'ibinyoma.
Niba se kuri ubu abantu badatinya guhindura Bibiliya bakavugako yanditswe nabi ubundi bakazana bibiliya ya satani bakayishyira ku mugaragaro ndetse bakanayiyobaka bamwe bakavugako ariyo nzira y'ukuri n'ubugingo, aha ntibyaba bisobanurako anti-Kristo yamaze kugera ku isi? Ko ndetse hashije n'igihe ki nini. Kuri ubu abahanuzi b'ibinyoma ndetse n'ibitangaza bidasanzwe birahari kubwinshi. Ubwami bugaragaza amahoro n'umutekano ku isi nyamara abantu bicana ku ibanga ibi nabyo birahari. Ibi nabyo ni bimwe mu bimenyo bigaragaza anti-Kristo, dusanga mu (1 Abatesaronike 5:3). Ikindi kandi idini risenga Imana nyamara ugasanga abenshi bafite umwuka wa anti-Kristo rirahari niwitegereza uzasanga abenshi mu bakristo b'ikigihe bakora ibyaha bagafata idini nk'ikintu cyo kubakingira.
Bibiliya itubwirako ntakizaba Imana itakimenyesheje intore zayo ziyitakira ku manywa na nijoro. Aya niyo mahirwe abantu b'Imana bafite yo kuzagendana n'ijwi ribayobora bu bihe nk'ibi bigoye by'Umwijima, bigoye kwigobotora udakorana n'Imana bya bugufi.
Ufite ugutwi niyumve ibyo umwuka Abwira amatorero. Unesha nzamuha kurya ku mbuto z'igiti cy'ubugingo kiri muri Paradizo y'Imana.
Ismael [email protected]
Muri rusange ibitabo by'amateka y'Isirayeli bigizwe na Yosuwa, Abacamanza, Rusi, 1 na 2 Samweli, 1 na 2 Abami, 1 na 2 Ngoma, Ezira, Nehemiya na Esiteri. Mu bitabo byiswe "inyandiko" bashyiramo Rusi, Abami , Ngoma ,Ezira , Nehemiya na Esiteri.
Ibindi bisigaye byose rero babyise “Abahanuzi ba mbere”: ibyo ni Abacamanza, Yosuwa na Samweli.
Ibitabo bivuga amateka (inkuru) y'Isirayeli kugeza igihe ubwami bushingiwe ni : Yosuwa, Abacamanza, Rusi na Samweli. Ibitabo Abami na Ngoma bivuga inkuru ebyiri zisa kugeza igihe cy' ubunyage. Ezira na Nehemiya bivuga ibyo kuva mu bunyage i Babuloni. Esiteri avuga iby'Abayuda bari mu Buperesi.
Usibye Ezira na Nehemiya, ibindi bitabo nta we uzi abanditsi babyo ariko ibitabo bya Yosuwa na Samweli birimo amagambo yavuzwe n'abo batware b'Isirayeli (reba 1 Ngoma 29:29), nyamara izo nkuru zanditswe nyuma y'urupfu rwabo: muri ibi bitabo habonekamo cyane inyandiko z'ubuhanuzi n'amateka y'ubutegetsi.
Isezerano ry'Uwiteka na Aburahamu, Isaka na Yakobo, rigaragaza ishusho n' ikiri mu masekuruza.
Ibice by'amateka y'Isirayeli byibanda mu kuva mu bubata bwo mu Egiputa. Izo nkuru zinavuga uko ubwoko bw'Isirayeli bwatoranyijwe n'Imana kandi bukanagira inshingano yo kurinda ibyahanuwe (Rorn.3:2). Aha rero Abami bemerwaga hakurikijwe ibikorwa byabo mu maso y'Uwiteka. Barebaga niba barageze ikirenge cyabo mu cya Dawidi wakiranukaga cyangwa mu cya Yerobowamu, mwene Nabati wacumuraga.
Ibi bitabo ntibivuga gusa inkuru z'intwari z'igihugu nka Yosuwa, Samweli, Dawidi cyangwa Salomo, ahubwo zinagaragaza amagambo y'aboroheje nk'umuhanuzi Mika mwene Yimula, utaretse n'abagore boroheje bafashije Eliya na Elisa. Ni ibitabo bivuga imirimo ikomeye y'Imana (Zab. 111:4) ; byerekana uko Uwiteka yakuye abami ku ntebe z'ubwami, agashyira hejuru aboroheje.
Ni ibitabo bihishura ukwera k'Uwiteka, kwihangana, imbabazi, gushaka kubabarira k'Uwiteka. Biranavuga icyifuzo cy'Imana mu gushaka abazimiye, utaretse umunezero Imana igira iyo bagarutse. Ibi bitabo bidufasha gusobanukirwa uko Imana isohoza umugambi wayo wo gucungura abantu, itegura kuza k'umwana wayo.
Muri ibyo bitabo ndetse n' iby'abahanuzi hagenda hahishurwa umugambi w'Imana.Uhereye kuri Isirayeli, ishyanga ryatoranyijwe, twegera Isirayeli nyakuri, abarokotse b'abanyamurava abo dusangamo umugaragu watoranyijwe, ishami rya Dawidi, "imbuto" ari we mwana ukundwa w'Imana .
Amateka, ndetse n'ubuhanuzi, aganisha iteka kuwagombaga kuza. Amasekuruza n'ibyabaye bigize uruhererekane rw'umugambi w'Imana muri Adamu, washohorejwe abantu muri Kristo. Ni iby'igiciro gukurikirana neza uko Yesu yavuze ku byerekeye inkuru zo mu Isezerano rya Kera .
Ntiyigeze azishidikanyaho. Avuga kuri Dawidi n'imitsima yo kumurikwa yatse umutambyi (Mar.2:26), akavuga iby'icyubahiro cya Salomo (Mat. 6:29), iby'umugabekazi w'i Sheba (Mat. 12:42), uko Elisa yatumwe ku mupfakazi w'i Sareta (Luka 4:27). Yesu yemeraga adashidikanya ibyanditswe muri ibyo bitabo. Natwe tugomba kumukurikiza nta shiti.
N'ubwo ibyo bitabo bivuga amateka, ariko muby'ukuri ni uguhishurwa kw'imirimo y'Imana, amasezerano yayo y'imbabazi mu bihe byose hamwe n'umugambi wo gucungura muri Yesu Kristo, mwene Dawidi. Ibi bitabo binerekana uburyo kutumvira ubutumwa bw'abahanuzi
(Mat. 21:33-46) byaherutswe no kwigira umuntu k'Umwana w'Imana.
Mu nyandiko itaha tuzagenda tu bagezaho incamake ya buri gitabo kugirango turusheho kugenda dusobanukirwa neza
Nubwo bitagaragara mu mateka y'isi, Abaheti bagize uruhare rukomeye mu mateka yo mu isezerano rya kera, bityo benshi bagiye bakoresha ubu bwoko mu gusuzuma ukuri kwa Biblia. Hashize imyaka myinshi, abanditsi n'abanyamateka nta kintu bazi ku bwoko bw'Abaheti, bityo bagahera aho bavuga ko inkuru y'Abaheti ari inkuru mpimbano “mythology” iri muri Biblia.
Batanga ingingo bavuga ko, kuva nta nyandiko ziberekeyeho ndetse n'umuco wabo n'uko babayeho zibahamya, ubwo ntababayeho. mu kinyejana cya 15 na 16 mbere ya Kristo ariko, hariho inyandiko nyinshi zavumbuwe, guhera mu 1876, zahamije ko Abaheti bari ubwoko bukomeyehave.
Abaheti bagaragara inshuro zigera hafi kuri 50 muri Biblia. Bakomoka kuri Heti, umuhungu wa Canaan , akaba umwuzukuruza wa Nowa, itang 10:15. Batwaraga igice cya Siria n'uburasirazuba bwa Turkia nyuma baza gutsindwa n'Abanyegiputa na Babuloni barahabakura. Ibitabo byAbashuri n'Abanyababuloni bivuga Siria na Israheri “nk'igihugu cy'Abaheti”kandi Yosuwa 1:4 agaragaza igihugu cy'Abaheti nk'igice kimwe kinini mu bigize igihugu cyasezeranijwe Abisraheri.
Abrahamu yabanye n'Abaheti, anabakuraho ubuvumo cyangwa isambu yo gushyinguramo umugore we Sara Itang 23. Esawu umuhungu wa Isaka yarongoye Abahetikazi (Itang 26:34), ndetse na Uriya umwe mu bagabo b'intwari za Dawidi yari umuheti (2 Samweri 11:3). Abaheti kandi bakomeje kubaho na nyuma y'uko Abayuda bavuye bu bunyage I Babuloni (Ezra 9:1). Hatekerezwa ko Abaheti hanyuma baba barivanze n'andi moko bityo izina ryabo rikibagirana.
Abaheti basenganga imana nyinshi, bizeraga ibigirwamana by'amashusho y'ibiri mu kirere, ku butaka, n'ibindi….., ibi bigirwamana kandi byari muri bimwe Imana yarahirije Abisraheri kutazasenga. Hamwe n'andi mahanga y'abapagani kandi, uku gusenga ibigirwamana kwajyanaga n'imirimo yo gusuzuguza Uwiteka aribyo byatumaga Uwiteka abarakarira.
Igihe Uwiteka yahaga Abisraheri igihugu cy'i Canaan, imwe mu mpamvu yabasabye kurimbura abari bagituyemo kwari ukugira ngo banamareho imirimo yo gukiranirwa ngo itazanduza ubwoko bw'Imana (kuva 23:28-33). Imana ntiyashakaga ko ubwoko bwayo bukurikiza ibigirwamana by'abaheti.
Ubwo umugabo yari amaze kunta akirongorera undi mugore, (dore ko ntari narasezeranye nawe mu Rukiko) yansigiye abana 4 kandi bakiri bato cyane. Icyo gihe nanjye nari mfite imyaka 30. Ubuzima ntabwo bwari bunyoroheye. Abagabo n'abasore nabo batangira kunyirukaho, harimo abashaka kunsambanya bitwaje ubukene ndimo,abandi nabo banyereka ko bankunze. Nibwo nashyize ubwenge ku gihe,ndasenga cyane ninjira mu Mana nihishamo.
Ubwo nibwo nahinduye icyerekezo ndireba ndeba n'abana banjye nsanga (...)
Kuba umwana agiye kwiga aba ku ishuri bwa mbere ( internat/boarding school) ni intambwe ikomeye ku mwana ndetse no ku muryango muri rusange.
Dore ibyo wakora kugira ngo ufashe umwana kubicamo neza : Mubiganire n'umwana : baza umwana uko ari kwiyumva mu marangamutima iyo atekereje kuba ku ishuri. Ashobora kuba abyishimiye cyangwa afite impungenge, ereka umwana ko ayo maranagmutima asanzwe ko n'abandi bana bashobora kuba ariyo bafite. Mubiganire kandi ufashe umwana kumva ibyiza byo kwiga (...)
Ibikenewe • Beteraves 3 nto zitogosheje • Imineke 3 minini • Oranges 2 • Pommes 3
Uko bikorwa Kata beterave mo udusate duto ukate n'imineke na pome Bishyire mu gisorori ukoreramo salade unyanyagizeho umutobe wa orange Bicuguse byivange Bishyire muri frigo bimaremo iminota 30 cyangwa ahantu hakonje Iyi salade yagufasha kongera amaraso nimba ufite icyo kibazo
pamela
Muri iyi minsi amapantalo ya kera ataratse hasi yongeye kugaruka. tugiye kubereka uburyo butandukanye wayambara :
1.wayambaza amakoti
2.wayambaza udupira tugufi
3.watebezamo
Iyo umukobwa ari mu mihango aba agomba kwitwararika guhera mu isuku kugera mu mirire ye. Nyamara abakobwa benshi ntibamenya ko hari igihe ahanini kuribwa bari mu mihango bishobora guterwa n' imirire yabo. Ngibi bimwe mu biryo ugomba kurya mu gihe uri mu mihango bikakurinda ububabare bukabije.
1. Amacunga: amacunga akungahaye kuri calicium igabanya ibyiyumviro by'umubabaro utunguranye ndetse n'ubwoba abakobwa benshi bagira iyo bari mumihango (anxiety) ikindi kandi icunga rikungahaye kuri (...)
Kimwe mu biteza imbere igihugu yabasabye kwibandaho, harimo kurera neza hagamijwe “kugabanya umubane w’urubyiruko rwishora mu biyobyabwenge birwangiriza ubuzima.”
Dr Ngirente yavuze ko “imibare ya Polisi igaragaza ko hagati ya 2013-2017 abantu 16.273 bari hagati y’imyaka 16-35 ari bo bari barabaye imbata y’ibiyobyabwenge.”
Kuba hafi 70% by’abaturarwanda ari urubyiruko, avuga ko ari impamvu ituma Guverinoma irwitaho, akizera ko ahazaza heza h’u Rwanda hazashingira ku rubyiruko rufite icyerekezo.
Yakomeje agira ati “Ababyeyi, sosiyete sivile, amadini n’amatorero… barasabwa kurushaho guha uburere bukwiye urubyiruko no kubabera urugero rwiza muri byose.
“Amadini n’amatorero arasabwa gushishikariza abayoboke babo kujyanisha ukwemera kwabo n’ibikorwa byubaka igihugu, kuko ukwemera kutagira ibikorwa ntacyo kwaba kumaze.”
Umva hano wumve ijambo ryose Minisitiri w’Intebe yabwiye abitabiriye aya masengesho
Iki gikorwa cyo gusengera igihugu, cyitabiriwe n’abayobozi hafi 1000 bo mu nzego za Leta, iz’abikorera, sosiyete sivile n’abanyamadini.
Aya masengesho yabereye muri Kigali Convention Centre kuri uyu wa 14 Mutarama, yanitabiriwe n’abashyitsi bo mu bihugu 14 byo ku migabane itandukanye.
Ni amasengesho aba buri mwaka kuva mu 1995 agamije gushimira Imana ibyo yafashije igihugu mu mwaka urangiye, no kuyiyambaza muri gahunda z’umwaka mushya.
Francine Havugimana wungirije umuyobozi w’urugaga Nyarwanda rw’Abikorera, yavuze ko mu bintu by’ingenzi Imana yafashije u Rwanda mu mwaka ushize, ari amatora ya Perezida.
Yavuze ko “amatora ya Perezida yagaragaje ubudasa bw’abanyarwanda mu buryo bwose”, avuga ko yabaye mu mahoro n’umutekano ndetse abanyarwanda barayitabira cyane.
Kuba nta midugararo yabaye muri ayo matora yegukanwe na Perezida Kagame, Havugimana asanga ari ikintu cyo gushimira Imana kuko mu bindi bihugu amatora arangwa n’ubushyamirane.
Yakomeje avuga ko iterambere u Rwanda rwagezeho umwaka ushize rurikesha Perezida Kagame “ukomeje guhesha ishema Abanyarwanda” mu Rwanda no mu mahanga.
Ati “Aho tugeze ntitugiterwa ipfunwe n’ibyabaye mu Rwanda (Jenoside yakorewe Abatutsi), tugenda twirata ibyo tumaze kugeraho.”
Ni igitekerezo asangiye na Mgr Antoine Kambanda uhamya ko “kuba igihugu cyacu kitarazimye ngo gihinduke umuyonga” byatewe na Perezida Kagame n’abo bafatanyije guhagarika Jenoside.
Mu isengesho rye rifungura uyu muhango, yasabye Imana gukomeza kurinda igihugu n’abayobozi bacyo.
Yagize ati “Mana tugutuye igihugu cyacu, umukuru wacyo, abo bafatanya kukiyobora n’abanyarwanda muri rusange.”
“Uturinde umwanzi waduhungabanya, abana bacu tuzabasigire urukundo n’ubuvandimwe kugira ngo bazakomeze ibyo twagezeho.”
Aya masengesho azwi nka National Prayers Breakfast ategurwa n’Umuryango wa National Leaders Fellowship, akaba mu ntangiriro z’umwaka.
Inkuru ya izuba rirashe.
Iyo utembereye hirya no hino mu madini n’amatorero, usanga ururimi ari ikintu kidahabwa umwanya n’agaciro na gake, kugeza ubwo abarukoreshereza mu nsengero barugoreka nkana mu buryo bw’amafiyeri kugira ngo baryoshye imvugo zabo!
Ni kenshi kandi usanga abanyamadini bigisha ijambo ry’Imana ku maradiyo, ku mateleviziyo, mu biterane n’ahandi, ariko wakurikirana imvugo zabo ugasanga zitarimo ukubahiriza amabwiriza y’imivugire y’ururimi rw’ikinyarwanda.
Mu nama y’umushyikirano iherutse, nibwo Perezida wa Repubulika Paul Kagame yasabye abanyamadini kimwe n’izindi nzego bireba, gutanga umusanzu mu gusigasira no kwigisha neza ikinyarwanda cyane cyane mu rubyiruko n’abayoboke babo. Nibyo koko, kuko abanyamadini bari mu bavuga rikijyana kuko bahura n’imbaga nyamwinshi kenshi mu cyumweru kandi ibyo bavuze bigafatwa nk’ihame.
Gusa, njye mbona abanyamadini bakeneye nabo andi masomo cyangwa se amahugurwa yihariye kugira ngo ibyo bavuga binyuze mu mbwirwaruhame bijye biba byizewe ko bikubiyemo inyigisho zinoza imivugire y’ururimi rw’ikinyarwanda aho gukomeza kurwahuranya baruhuhura kandi bibwira ko bari mu kuri nkuko tubibona henshi.
Iyaba abanyamadini bategekwaga kujya bagena umwanya byibuze w’iminota 10 mu mwanya w’amasaha menshi bamara bahagaze imbere y’abayoboke babo, bakawukoresha bigisha imivugire y’ururimi rw’ikinyarwanda. Baramutse bahawe amagambo yanditse neza cyangwa se bagahabwa ubundi butumwa bw’urukurikirane runyuze mu nyigisho, byatanga umusaruro. Naho gutegereza ko ubwabo bazibwiriza kwigisha uru rurimi, byazarangira ari agatereranzamba.
Urwego rw’igihugu rushinzwe Ururimi n’Umuco ruramutse rubahurije hamwe rukabasaba uyu musanzu, ariko rugategura integanyanyigisho yitondewe, mbona byatanga umusaruro wihuse. Niba bidakozwe ku buryo buri umwe muri bo abasha kumva ko ari inshingano ze, tuzasanga ubusabe Umukuru w’igihugu yabagejejeho bwarabaye amasigarakicaro kuko benshi muri bo batazi amategeko agenga imivugire y’ururimi rw’ikinyarwanda.
Peter Ntigurirwa


text:
Inka yavutse ifite umutwe na bimwe mu bindi bice by’umubiri bijya kumera nk’iby’umuntu, yatangiye gusengwa n’abaturage benshi mu mu gace yavukiyemo mu gihugu cy’u Buhinde, nyuma y’uko yahise ipfa abo baturage bo bakaba bayifata nk’imana yabo.
Iyi nka yavutse ifite amaso, izuru n’amatwi bimeze nk’iby’abantu ndetse n’umwe wayo igice kimwe ugaragaza ko isa n’abantu ariko ikindi gihe cyo hasi kiriho igihimba n’amaguru n’amaboko, ho igaragara nk’inka. Yavutse kuri uyu wa Kane tariki 1 Kamena 2017, ariko nyuma y’isaha imwe ihita ipfa.
Abaturage bo mu gace ka Muzaffarnagar mu ntara ya Uttar Pradesh yo mu Majyaruguru y’u Buhinde, aho iyi nka yavukiye, bakimara kumenya ko iyi nka yavutse bavuze ko ari umugisha udasanzwe ubonetse mu gace kabo, bavuga ko iyo ishobora kuba ari imana h’aba Hindu yitwa Vishnu, ndetse batangira kujya kuyireba barayiramya n’ubwo yari yamaze gupfa, gusa yashyizwe mu isanduku aho abantu benshi babanje kuyishyiraho indabyo mbere yo kuyiramya.
Aba baturage bavuga ko bateganya kubakira ingoro iyi mana yabo bakazajya bayiramya, kandi ngo bazabikuramo imigisha myinshi. Umucuruzi w’imyaka 50 witwa Mahesh Kathuria, aganira na Daily Mail yagize ati: "Imana yavukiye mu mubiri w’inka yo mu gace dutuyemo, twaje hano gushaka imigisha yayo. Mu by’iyobokamana. iyi ni imana ya Vishnu, twizera ko imeze nk’imana yavuzwe mu gitabo gitagatifu cy’abahindu cyitwa Bhagavata Puran"
Ku rundi ruhande ariko, Dr Ajay Deshmukh, muganga w’amatungo wo muri aka gace, yasobanuye ko ibyabaye ari ikibazo cy’imikorere y’uturemangingo aho tumwe muri two tuba tutarakoze uko bikwiye, ahakana iby’uko inka yaba yarabyaye imana y’aba Hindu.


text:
Imiryango iharanira uburenganzira bw’umwana ndetse n’ubuyobozi bwite bwa Leta, bavuga ko muri iki gihe bahangayikishijwe n’inda zitateguwe zikomeje guterwa abana b’abakobwa bari munsi y’imyaka 18 y’amavuko, aho ubushakashatsi bugaragaza ko Akarere ka Huye ariko kibasiwe kurusha utundi.
Ubushakashatsi bwakozwe n’Ikigo cy’Ibarurishamibare mu Rwanda mu Gushyingo 2014 kugeza muri Mata 2015, bwagaragaje ko abana b’abakobwa bari hagati y’imyaka 15 – 19 bari ku kigereranyo cya 7% batwaye inda zitateguwe.
Naho ubwakozwe n’impuzamiryango iharanira uburenganzira bwa muntu (CLADHO), bugaragaza ko abana b’abakobwa bagera kuri 818 bo mu mirenge 52 yo mu turere 10 tw’Igihugu batewe inda bakiri bato.
Evariste Murwanashyaka, umuyobozi muri Cladho ushinzwe kurwanya ihohoterwa rishingiye ku gitsina rikorerwa abana no gutwita kw’abangavu, avuga ko ubushakashatsi bwaberetse ko Akarere ka Huye ariko gafite abana benshi batewe inda zitateguwe.
Yagize ati “Byagaragaye ko Akarere ka Huye kaje ku mwanya wa mbere n’abana benshi bagera ku 116, bangana na 14.6% kandi dusanga byibasiye n’abana bato cyane barimo abo mu mashuri abanza n’abo mu burezi bw’ibanze bw’imyaka icyenda na 12”.
Murwanashyaka avuga ko ikibabaje ari uko mu Karere ka Huye nta mwana n’umwe urahabwa ubutabera ngo abamuhohoteye bakurikiranwe.
Umuyobozi wungirije ushinzwe imibereho myiza y’abaturage mu Karere ka Huye, Christine Niwemugeni, yavuze ko hashyizweho itsinda ririmo Polisi y’Igihugu,abashinjacyaha n’abajyanama b’ubuzima, ku buryo abana batewe inda bazahabwa ubutabera n’uburenganzira bwabo bukubahirizwa.
Ati “Twashatse ko twiha isura nyayo mu Karere iwacu, tukamenya uko bangana mu mirenge yose kandi noneho tukamenya n’imibereho yabo kuri ubu, iyo shusho ni yo izatwereka icyo twakora, dushobora gusanga benshi wenda bafite ibibazo by’ubuzima, kwiga, ariko urumva ko ikihutirwa ari icyo cy’ubutabera”.
Hagamijwe gukumira inda zitateguwe ziterwa abana bato, umuryango Cladho ugenda ukora ibikorwa bitandukanye birimo no gutanga inyigisho, kuri uyu wa 31 Mutarama 2017, abakozi bayo bakaba baganiriye n’abanyeshuri bo mu Karere ka Huye.
Ni igikorwa ivuga ko kigamije gusaba ubufatanye mu guhangana n’iki kibazo, ariko by’umwihariko abana bahohotewe bahagabwa ubutabera.
Bamwe mu banyeshuri bo muri GS Rukira, nyuma yo guhabwa ibiganiro ku kwirinda ibishuko by’ababashora mu busambanyi, bagaragaje ko inyigisho nk’izi zagezwa no ku babyeyi babo.
Amina Uwamahoro yagize ati “Ibishuko duhura na byo kenshi ku buryo hari n’abananirwa kubyirinda, twifuza ko ibiganiro nk’ibi byajya biba kenshi kuko bifasha benshi. Gusa byaba byiza n’ababyeyi bacu baganirijwe nabo bakongera imbaraga mu kutuba hafi no kutugira inama kenshi kugira ngo tubashe kwirinda abadushuka bashaka kutujyana muri izo ngeso mbi”.
Bamwe mu bana b’abakobwa batewe inda bakiri bato babwiye IGIHE ko nyuma yo kwisanga mu bibazo bagerageje kwegera ubuyobozi ariko biba iby’ubusa.
Umwe muribo ufite inda nkuru yagize ati “Jyewe nabazaniye ikirego nkabona batanyitayeho kandi umuhungu wanteye inda ntashaka no kumbona, ubwo nibwo nahuye n’umuntu angira inama ampa nimero za telefone ngo nzahamagare abantu bo muri Cladho bazamfasha”.
Mu bigo by’amahuri byo mu Karere ka Huye (GS Rukira na GS Sovu) aho Cladho yatanze ibiuganiro, yasize ibafashije no mu gikorwa cyo gushinga itsinda rishinzwe kurinda no gukumira inda zitateguwe mu bana b’abakobwa.
Murwanashyaka avuga ko kuva batangira guhagurikira ikibazo cy’abatera inda abana, hamaze gutabwa muri yombi abagabo 47, harimo abagera kuri batandatu bamaze gukatirwa n’Inkiko.